Posted on September 9, 2020 September 11, 2020 Author GrishmaComments Off on સુશાંત પછી હજુ એક અભિનેત્રીએ આત્મહત્યા કરી, ફિલ્મ ઇન્ડસ્ટ્રી શોકમાં ડૂબી ગઈ\nવર્ષ 2020 એ સિનેમા જગત માટે સારા સમાચાર બહુ ઓછા આવ્યા છે. આ વર્ષે ઘણા સ્ટાર્સે આ ફાની દુનિયાને અલવિદા કહ્યું છે. આ વચ્ચે9સપ્ટેમ્બરે ટીવી એક્ટ્રેસે આત્મહત્યા કરીને જીવન ટૂંકાવ્યું છે.\n9 સપ્ટેમ્બરે તેલુગુ ટીવી એક્ટ્રેસ શ્રાવણીની આત્મહત્યાના અચાનક સમાચાર આવ્યા છે. આ પછી ફેન્સ અને સાથી સ્ટાર્સ દુઃખમાં ડૂબી ગયા હતા. નોંધપાત્ર વાત એ છે કે એક દિવસ પહેલા એટલે કે 8 સપ્ટેમ્બરે દક્ષિણ ભારતીય સિનેમા અભિનેતા જયપ્રકાશ રેડ્ડીનું પણ અવસાન થયું છે.\nટિક્ટોકથી પરિચિત વ્યક્તિની પજવણીથી કંટાળીને ટીવી એક્ટ્રેસ કોંડાપલ્લી શ્રાવણીએ આત્મહત્યા કરી લીધી હતી. અભિનેત્રીએ મંગળવારે રાત્રે બાથરૂમમાં લટકીને આપઘાત કરી લીધો હતો.\nજ્યારે શ્રાવણી લાંબા સમય સુધી બાથરૂમમાંથી બહાર ન નીકળી ત્યારે પરિવારજનોએ દરવાજો તોડી નાખ્યો હતો.આ બાદ તેણે જોયું કે એક્ટ્રેસ લટકતી જોવા મળી હતી. આ બાદ ખાનગી હોસ્પિટલમાં ખસેડવામાં આવી હતી. જ્યાં ડોક્ટરોએ તેમને મૃત જાહેર કરી હતી.\nહૈદરાબાદનો એસ્સાર નગર પીએસ મથુરા નગરમાં એચ 56 બ્લોકના બીજા માળે રહેતી હતી. મૃતદેહને પોસ્ટમોર્ટમ માટે ઉસ્માનિયા હોસ્પિટલમાં મોકલી આપવામાં આવ્યો છે. જણાવી દઈએ કે, અભિનેત્રીના પરિવારે દેવરાજ રેડ્ડી સામે એપ્સન નગર પોલીસમાં ફરિયાદ નોંધાવી છે. આ સાથે જ શ્રાવણીના ભાઈએ આરોપીઓને કડક સજાની માંગ કરી છે.\nજણાવી દઈએ કે, શ્રાવણી છેલ્લા આઠ વર્ષથી તેલુગુ કાર્યક્રમોમાં અભિનય કરી રહી છે. શ્રાવણીની હિટ લિસ્ટમાં ‘મૌનરાગમ’ અને ‘મનસુ મમતા’ જેવી ઘણી સિરિયલો શામેલ છે. શ્રાવણી હાલમાં સીરીયલ ‘મનસુ મમતા’ માં જોવા મળી હતી.\nPosted on September 24, 2019 June 1, 2020 Author Gopi\nભારતીય ક્રિકેટ ટીમના ઓલરાઉન્ડર હાર્દિક પંડ્યા પોતાના ખેલની સાથે સાથે પોતાના વ્યક્તિગત જીવનને લીધે પણ ચર્ચામાં બનેલા રહે છે. ક્યારેક તે પોતાની અફેરની ખબરોને લીધે તો ક્યારેક પોતાના વિવાદિત મંતવ્યોને લીધે તે હંમેશા લોકોની નજરોમાં આવી જ જાય છે. View this post on Instagram Target locked 🎯 Matchday ready 🇮🇳 A post shared Read More…\nPosted on July 6, 2019 July 11, 2019 Author Grishma\nDecember 7, 2019 Jayesh Comments Off on પૂર્વ મેયરને ત્યાં મળી 11793 કિલો સોનાની ઈંટો, ભ્રષ્ટાચારના મામલામાં થઈ શકે છે સીધી ફાંસી\nJanuary 31, 2020 Gopi Comments Off on સલમાન ખાનની ઉપર આ મામૂલી ઉધાર છે, રકમ જાણશો તો હસી પડશો


Happy Birthday: 'જન્નત'ની સોનલ ચૌહાણ હવે લાગે છે આટલી બોલ્ડ ને બ્યુટિફુલ - entertainment\nHappy Birthday: 'જન્નત'ની સોનલ ચૌહાણ હવે લાગે છે આટલી બોલ્ડ ને બ્યુટિફુલ\nUpdated: May 16, 2020, 07:00 IST | Rachana Joshi\nસોનલ ચૌહાણનો જન્મ 16 મે 1985 ના રોજ ઉત્તર પ્રદેશના બુલંદશહેરમાં થયો હતો. તેણે સ્કુલિંગ નોઈડાની દિલ્હી પબ્લિક સ્કુલમાં કર્યું હતું અને નવી દિલ્હીની ગાર્ગી કોલેજમાંથી ફિલોસોફીની ડિગ્રી મેળવી હતી.\nતે એક ફેશન મોડલ, ગાયિકા અને અભિનેત્રી છે. જે મુખ્યત્વે તેલુગુ અને બોલીવુડ ફિલ્મોમાં કામ કરે છે.\n2005માં સોનલ ચૌહાણે મલેશિયાના સારાવાક રાજ્યના મીરીમાં 'મિસ વર્લ્ડ ટૂરિઝમ 2005'નો ખિતાબ જીત્યો હતો. આ ખિતાબ જીતનાર તે પ્રથમ ભારતીય હતી. ત્યારબાદ તે અનેક બ્રાન્ડની જાહેરાતોમાં દેખાઈ હતી અને મેગેઝિનના કવર પેજ પર પણ ઝળકી હતી.\n2011માં સોનલ 'ઈન્ડિયન ઈન્ટરનેશનલ જ્વેલરી વિક'માં અગ્રણી જ્વેલરી બ્રાન્ડ માટે શોસ્ટોપર પણ બની હતી.\nબોલીવુડમાં પ્રવેશતા પહેલા સોનલ ચૌહાણ 2006માં હિમેશ રેશમિયાની પ્રેમિકા તરીકે તેના આલ્બમ 'આપકા સુરૂર'ના 'સમજો ના કુછ તો સમજો ના'માં જોવા મળી હતી.\n2008માં મુકેશ ભટ્ટની ફિલ્મ 'જન્નત'માં ઈમરાન હાશમી સાથે જોડી કરીને સોનલે બોલીવુડમાં ડેબ્યુ કર્યું હતું.\n'જન્નત'ફિલ્મના ડાયરેક્ટર કુણાલ દેશમુખે સોનલને મુંબઈની એક રેસ્ટોરામાં જોઈ હતી અને પછી તેમણે ફોન નંબર એક્સચેન્જ કર્યા હતા. ત્યારબાદ બન્ને વચ્ચે પ્રોફેશનલ મિટિંગ થયા બાદ સોનલે ફિલ્મ સાઈન કરી હતી અને શુટિંગ શરૂ કર્યું હતું. તેમજ તેણે ભટ્ટ ફિલ્મસ સાથે ત્રણ ફિલ્મનો કોન્ટ્રેક્ટ સાઈન કર્યો હતો.\nરસપ્રદ વાત એ છે કે, સોનલના 23મા જન્મદિવસે જ તેની બોલીવુડ ડેબ્યૂ ફિલ્મ 'જન્નત'રિલીઝ થઈ હતી. ફિલ્મ અને તેનો સાઉન્ડ ટ્રેક બન્ને વિવેચકો અને પ્રેક્ષકો દ્વારા ખુબ પસંદ કરવામા આવ્યા હતા.\n'જન્નત' માટે સોનલનું ફિલ્મફેર અવોર્ડસમાં બેસ્ટ ફીમેલ ડેબ્યૂ માટે નોમિનેશન થયું હતું.\nજે વર્ષે 'જન્નત' રિલીઝ થઈ તે જ વર્ષે સોનલની તેલુગુ ફિલ્મ 'રેન્બો' પણ રિલીઝ થઈ હતી.\nત્યારબાદ 2010માં આવેલી કન્નડ ફિલ્મ 'ચેલુવેયે નીન્ના નોડાલુ' પણ ઘણી વખાણવામાં આવી હતી, કારણકે તે વિશ્વની સાતેય અજાયબીઓમાં શુટ થઈ હતી.\nસોનલે બોલીવુડમાં 2011ની પુરી જગ્ગનાથની ફિલ્મ 'બુઢ્ઢા....હોગા તેરા બાપ' દ્વારા રીએન્ટ્રી કરી હતી. આ પીલ્મમાં અમિતાભ બચ્ચન, હેમા માલિની, સોનુ સુદ, પ્રકાશ રાજ, ચાર્મી કૌર અને રવિના ટંડન મુખ્ય ભુમિકામાં હતા.\n2012માં સોનલે 'પહેલા સિતારા'મા અભિનય કર્યો હતો. પરંતુ આ ફિલ્મ થિયેટરમાં બહુ કંઈ ઉકાળી શકી નહોતી.\n2013માં અભિનેત્રીએ નીલ નીતિન મુકેશ સાથે હોરર ફિલ્મ '3G'મા અભિનય કર્યો હતો અને ત્યારે બન્ને વચ્ચે પ્રેમ હોવાની અફવાઓ પણ ઉડી હતી.\nસોનલ માટે 2014 નું વર્ષ તેલુગુ ફિલ્મોમાં કમબેક સાબિત થયું હતું. ચાર વર્ષ બાદ તેણે તેલુગુ ફિલ્મોમાં આભિનય કર્યો હતો. 'લેજન્ડ' ફિલ્મમાં તેણે દિગ્ગજ અભિનેતા નંદામુરી બાલાક્રિષ્ના સાથે સ્ક્રિન શેર કરી હતી.\n2015મા સોનલે રામ અણે રકુલ પ્રતિ સિંગ સાથે તેલુગુ કોમેડી ડ્રામા 'પંડાગા ચેસ્કો'મા અભિનય કર્યો હતો. જેણે પ્રેક્ષકોનો મિશ્ર પ્રતિસા મળ્યો હતો. પણ ફિલ્મ હિન્દીમાં 'બિઝનેસમેન 2' તરીકે ડબ કરવામાં આવી હતી.\nતે જ વર્ષે એટલે કે 2015મા સોનલે નંદામુરી કલ્યાણ રામ સામે એક્શન કોમેડી ફિલ્મ 'શેર'મા અભિનય કર્યો હતો.\nસોનલે તમિલમાં 2015મા ફિલ્મ 'ઇનજી ઇદુપ્પાઝગી' દ્વારા ડેબ્યુ કર્યું હતું. સાથે જ આ ફિલ્મ તેલુગુમાં 'સાઈઝ ઝીરો'ના નામથી શુટ કરવામાં આવી હતી. આ જ ફિલ્મ ઓડીયામાં 'છતી ટેલ ડીંગ ડોંગ' તરીકે બનાવવામાં આવી હતી. આના પરથી કહી શકાય કે ભાષાથી સોનલને કંઈ બહુ ફરક પડતો નહોતો. તેને તો બસ અભિનય જ કરવો હતો.\nતેલુગુ ફિલ્મોમાં ફરી એકવાર સોનલ અભિનેતા નંદામુરી બાલક્રિષ્ના સાથે 2016મા ફિલ્મ 'ડિક્ટેટર'મા જોવા મળી હતી. આ ફિલ્મમાં તેણે મહત્વકાંક્ષી અભિનેત્રીનો રોલ કર્યો હતો.\nપાચ વર્ષ બાદ ફરી સોનલે બોલીવુડમાં જે પી દત્તાની ફિલ્મ 'પલટન' દ્વારા કમબેક કર્યું હતું. જોકે આ ફિલ્મમાં સોનલની ભૂમિકા બહુ નજીવી હતી.\nઅન્ય બોલીવુડ સ્ટાર્સની જેમ સોનલે પણ ડિજીટલમા પદાર્પણ કર્યું હતું. 2019મા સાયન્સ-ફિક્શન વૅબ શો 'સ્કાયફાયર' દ્વારા વૅબ પ્લેટફોર્મ પર ડેબ્યૂ કર્યું હતું. આ શોમા પ્રતિક બબ્બર અને જિસુ સેનગુપ્તા પણ હતા.\nઅત્યારે અભિનેત્રી સોનલ ચૌહાણ નવી તકોની શોધમા છે. આપણે એ જ ઈચ્છીએ કે નસીબ તેનો સાથ આપે.\nહેપી બર્થ ડે ટુ બ્યુટિફુલ સોનલ ચૌહાણ!\nઆવનારા વર્ષ માટે સોનલ ચૌહાણને ખુબ ખુબ શુભેચ્છાઓ.\nદાયકા પહેલા ઈમરાન હાશમીની ફિલ્મ 'જન્નત'થી બોલીવુડમાં ડેબ્યુ કરનાર અભિનેત્રી સોનલ ચૌહાણનો આજે 35મો જન્મદિવસ છે. અભિનેત્રી 35 વર્ષે પણ નાજુક પણ બોલ્ડ અને હોટ પરંતુ એટલી જ બ્યુટિફુલ લાગે છે. આવો જોઈએ અભિનેત્રીની તસવીરો અને જાણીએ તેની ફિલ્મોગ્રાફી વિષે...\n(તસવીર સૌજન્ય: સોનલ ચૌહાણનું ઈન્સ્ટાગ્રામ હેન્ડલ)


નવગુજરાત સમય | Publish Date: Jan 8 2019 10:40AM\n- એક્રોયોગ એ શારીરિક પ્રેક્ટિસ છે જેમાં યોગ, એક્રોબેટિક્સ અને થાઇ મસાજને કંબાઇન કરવામાં આવે છે.\n- એક્રોયોગાના બેસિસઃ-\n- તમામ આસનમાં કોર સ્ટ્રેન્ગધિંગ બહુ સારું થાય છે કેમ કે તમારે બાકીના શરીરના બેલેન્સ માટે કોરને એંગેજ કરવું પડે છે.\n- આર્મ્સ(બાહુઓ)ની તાકાત અને સ્ટેમિના વધે છે.\n- ઘણી બધી બાબતોનો ડર ઓછો થઈ જાય છે કેમ કે મોટા ભાગનાં આસનો નીચે પડવાની બીક વિના હવામાં થાય છે.\n- એક્રોમાં ઘણું બધું સ્ટ્રેચિંગ હોય છે એટલે ફ્લેક્સિબિલિટી વધે છે.\n- હવામાં જ્યારે તમે આસનો કરો છો તો સેન્ટ્રલ નર્વ્ઝ સિસ્ટમમાં બહુ જ રિલેક્સેશનનો અનુભવ થાય છે.\n- એક્રોયોગા એ ભારતીય પરંપરાનો યોગ નથી. એ ફન એટલે કે આનંદ માટે કરવામાં આવે છે.\n- જો તમે શિખાઉ હોવ તો તમારી પાસે તમે બેલેન્સ કે ગ્રીપ ગુમાવો તો તમને પ્રોટેક્ટ કરવા માટે એક સ્પોટર હોવો જરૂરી છે.\n- પ્રેક્ટિસ વખતે તમારે તમારા પાર્ટનર પર વિશ્વાસ મૂકવો જરૂરી છે.\n- જો તમને કોઈ ઇજા થયેલ હોય, તો જો તમે ખોટી પ્રેક્ટિસ કરશો તો વધવાની શક્યતા છે.\n- પ્રેક્ટિસ કરો ત્યારે આજુબાજુ પૂરતી ખુલ્લી જગ્યા હોવી જરૂરી છે જેથી કદાચ પડો તો પણ ઘાયલ ન થાવ.


મરિન ડ્રાઇવ રોડ પર યુગલના જાહેરમાં અશ્લીલ ચેનચાળા!\nપોલીસ આવ્યા બાદ વિદેશી પુરુષ નાસી ગયો, મહિલાને સુધારગૃહમાં મોકલાઇ\nમુંબઈ, તા.9 : મરિન ડ્રાઇવ રોડ પર શુક્રવારે સવારે ભર વરસાદમાં એક યુગલે ડિવાઇડર પર જાહેરમાં અશ્લીલ ચેનચાળા કરતા ત્યાંથી પસાર થતાં લોકો ચોંકી ગયા હતા. પોલીસ આવ્યા બાદ આ પ્રકરણમાં વિદેશી પુરુષ નાસી ગયો હતો, જ્યારે મહિલાને સુધારગૃહમાં મોકલી આપવામાં આવી છે.\nક્વિન્સ નેકલેસ તરીકે જાણીતા મરિન ડ્રાઇવની પાળીએ પ્રેમી જોડાઓ બેસતા હોવાનું સૌ જાણે છે પરંતુ કોઇ યુગલે જાહેરમાં રોડ પર આવી અશ્લીલ હરકતો કરી હોવાનું અત્યાર સુધી નોંધાયું નથી. શુક્રવારે સવારે ઝરમર વરસાદમાં એક યુગલ મરિન ડ્રાઇવ રોડના ડિવાઇડર સુધી આવી ગયું હતું અને જાહેરમાં જ એકબીજાને ચુંબન કરવા લાગ્યું હતું. યુગલની આવી હરકતો જોઇને કેટલાંય વાહનો થોભી ગયાં હતાં અને આસપાસમાં લોકો જમા થવા લાગ્યા હતા.\nબાદમાં આ યુગલે મર્યાદા મૂકીને જાહેરમાં જ અશ્લીલ હરકતો કરવાનું શરૂ કર્યું હતું. કેટલાય લોકોએ મોબાઇલ ફોનથી આ ઘટનાના ફોટા લીધા હતા અને વીડિયો ક્લીપ સોશિયલ મીડિયામાં મૂકી હતી. આ ઘટનાની જાણ થતાં પોલીસવૅન આવી પહોંચી હતી. પોલીસ આવ્યા બાદ વિદેશી પુરુષ નાસી ગયો હતો જ્યારે મહિલાને સુધારગૃહમાં મોકલી આપી હતી.\nશુક્રવારે સવારની આ ઘટનામાં સુધારગૃહમાં મોકલાયેલી 30 વર્ષની ભારતીય મહિલા અસ્થિર મગજની હોવાનું બહાર આવ્યું છે. નાયબ પોલીસ કમિશનર મનોજકુમાર શર્માએ જણાવ્યું હતું કે આ મહિલા અસ્થિર મગજની હોવાનું જણાઇ રહ્યું છે. પોલીસની પૂછપરછમાં તે ક્યાંની છે, સરનામું, કોઇ સંબંધી કે ટેલિફોન નંબર સહિતની વિગતો પણ આપી શકી નહોતી. જ્યારે વિદેશી પુરુષ નાસી ગયો હતો.\nશર્માએ જણાવ્યું હતું કે પહેલા તેણે પોલીસને પૂછપરછમાં કહ્યું હતું કે તે ગોવાની છે, પોલીસે ગોવા પોલીસનો સંપર્ક કરતા આ મહિલાએ કહ્યાં પ્રમાણેનું ઠેકાણું ખોટું નીકળ્યું હતું. બાદમાં પોલીસે પૂછપરછ કરતા આ મહિલાએ અન્ય સરનામું કહ્યું હતું અને વાતચીતમાં તે અસ્થિર મગજની હોવાનું જણાયું હતું. મહિલા પોલીસે તેને કપડાં પહેરવાનું કહ્યું તો તેણે ઇનકાર કર્યો હતો. બાદમાં તેને ચેમ્બુરમાં મહિલા સુધાર ગૃહમાં મોકલી આપવામાં આવી હતી. પોલીસ આ મહિલા કોણ છે અને તેનું સરનામું શું છે તેની તપાસ કરી રહી છે.


Gujarati News » Trending » Knowledge why does the bat hang upside down you may not know this particular reason\nKnowledge: શા માટે ઊંધા લટકતા રહે છે ચામાચિડિયા? તમે નહીં જાણતા હોવ આ ખાસ કારણ\nશા માટે ઊંધા લટકતા રહે છે ચામાચિડિયા?\nતમે ચામાચિડિયાને ઊંધા લટકતા જોયા હશે. પરંતુ તમને ખ્યાલ છે કે કેમ તે હંમેશા ઊંધા લટકીને જ સુતા હોય છે. અને આમ કરવામાં તેમને કોઈ તકલીફ પડતી હશે કે નહીં?\nJul 07, 2021 | 2:53 PM\nજ્યારે પણ ચામાચિડિયાની વાત આવે ત્યારે ત્યારે તને ઉંધા લટકેલા પક્ષીઓ જ યાદ આવે. તેમજ માન્યતા પ્રમાણે નાક પર ચોંટી જવાનો ડર પણ લાગે. તમે પણ મોટાભાગે ચામાચિડિયાને ઊંધું લટકેલું જ જોયું હશે. પરંતુ શું તમે જાણો છો કે આવું કેમ હોય છે? ચામાચિડિયાના ઊંધા લટકવા પાછળનું કારણ શું હોય છે.\nચાલો આજે તમને જણાવીએ કે ચામાચિડિયા કેમ ઊંધા જ લટકતા હોય છે. જાણીએ ચામાચિડિયા વિશે કેટલીક ખાસ વાતો, જે ભાગ્યે જ તમને ખ્યાલ હશે.\nચામાચિડિયાના સ્નાયુઓ ઊંધું કામ કરે છે\nખરેખર, ચામાચિડિયાના સ્નાયુઓ ઊંધું કામ કરે છે. જેમ કે ચામાચિડિયાની પીઠ અને પંજા સ્નાયુઓની વિરુદ્ધ કામ કરે છે. તેમના ઘૂંટણ પાછળ તરફ હોય છે. આ સાથે, જ્યારે તેઓ આરામ કરે છે, ત્યારે તેમના વિશેષ પ્રકારનાં સ્નાયુઓ પગના અંગૂઠા અને આંગળીઓને પકડી લે છે. આને કારણે, જ્યારે પણ તેઓ લટકે છે, ત્યારે તેમને કોઈ ઉર્જા વાપરવાની જરૂર રહેતી નથી. અને આ સ્થિતિમાં પણ તેઓ આરામ કરે છે. ફક્ત ગુરુત્વાકર્ષણના બળને લીધ તેઓ અટકી રહે છે અને તેમને કોઈ સમસ્યા થતી નથી.\nઊંધા લટક્વાથી થાય છે કોઈ સમસ્યા?\nકહેવાય છે કે જો કોઈ ઊંધું લટકે તો લોહી માથામાં અટકી જાય છે. જેના કારણે દરેકને થોડો સમય બાદ ઊંધા રહેવામાં તકલીફ થવા લાગે છે. પરંતુ ચામાચિડિયામાં એવું છે કે તેનું કદ ખૂબ નાનું છે અને લોહીની માત્રા ઓછી હોવાને કારણે, જ્યારે તે ઊંધું હોય ત્યારે પણ તેનું હૃદય પરિભ્રમણ જાળવવામાં મદદ કરે છે. અમેરિકન રેડ ક્રોસ અનુસાર, જો આપણે માનવ શરીર વિશે વાત કરીએ તો માણસમાં2ગેલન એટલે કે લગભગ 7.5 લિટર રક્ત હોય છે.\nનેશનલ જિયોગ્રાફિકના એક રિપોર્ટ અનુસાર ચામાચિડિયા ખૂબ હલકા હોય છે, તેથી તેમને ગુરુત્વાકર્ષણ અને લોહીના પ્રવાહમાં વધારે સમસ્યા થતી નથી. તેઓ પોતાને ઊંધા રાખવા માટે સક્ષમ હોય છે અને તે વિશેષ રીતે સુવે છે જેના કારણે સારી રીતે ઉડી પણ શકે છે. જો ચામાચિડિયું ઊંધું લટકીને મરી જાય છે તો પણ તે મૃત્યુ પછી ઊંધું જ રહે છે.\nઉડવામાં મળે છે મદદ\nઊંધા લટકેલા રહેવાથી તે ખુબ સરળતાથી ઉડી શકે છે. હકીકતમાં, તેમની પાંખો પૂરતી ઉડાન નથી આપી શકાતી. તેમના પાછળના પગ એટલા નાના અને અવિકસિત હોય છે કે તેઓ દોડીને ગતિ પકડવામાં અસમર્થ હોય છે, જેના કારણે તેઓ અન્ય પક્ષીઓની જેમ જમીન પરથી ઉપડવામાં અસમર્થ રહે છે. ઉલટા સૂવાથી, તેઓ આરામથી ઉડે છે.\nઆ પણ વાંચો: માત્ર દિલીપ કુમાર જ નહીં, બોલીવુડના આ 13 સ્ટાર્સે બદલ્યા છે પોતાના નામ, જાણો સાચા નામ\nbatinteresting factsKnowledgeReasonUnknown Facts


કોહલી એન્ડ કું.ના અભિયાનનો આજથી પ્રારંભ\nમજબૂત સનરાઇઝર્સ હૈદરાબાદ સામે મુકાબલો\nદુબઇ, તા.20: વિરાટ કોહલી આઇપીએલનો ખિતાબ જીતવાનું સપનું સાકાર કરવા માટેના અભિયાનનો પ્રારંભ આજે સોમવારથી કરશે. તેની આગેવાની હેઠળની રોયલ ચેલેન્જર્સ બેંગ્લોરની ટીમનો મુકાબલો મજબૂત સનરાઇઝર્સ હૈદરાબાદ સામે થશે. બન્ને ટીમમાં એવા વિસ્ફોટક બેટ્સમેન છે. જે મેચના રૂખ બદલી શકે છે. વિરાટ કોહલી ખુદ પાછલી કેટલીક સિઝનથી શાનદાર પ્રદર્શન કરી રહ્યો છે, પણ પહેલીવાર આઇપીએલનો ખિતાબ જીતવા માટે ટીમે દરેક વિભાગમાં જોરદાર દેખાવ કરવો પડશે. આરસીબીની ટીમમાં ઓસિ. સુકાની એરોન ફિંચના આગમનથી બેટિંગ વધુ મજબૂત બની છે.\nબીજી તરફ સનરાઇઝર્સ હૈદરાબાદનો કેપ્ટન ડેવિડ વોર્નર ટૂર્નામેન્ટમાં ત્રણ વખત ઓરેન્જ કેપ (સૌથી વધુ રન કરનાર) હાંસલ કરી ચૂકયો છે. તેના સુકાનીપદ હેઠળ ટીમ 2016માં ચેમ્પિયન બની હતી. વોર્નર અને જોની બેયરસ્ટો ટૂર્નામેન્ટની સૌથી ખતરનાક ઓપનિંગ જોડી પૈકિની એક છે. આ સિવાય સનરાઇઝર્સ પાસે કેન વિલિયમ્સન, મનીષ પાંડે, મિશેલ માર્શ અને ફેબિયન એલન જેવા શાનદાર બેટ્સમેન છે. બોલિંગમાં આ ટીમ પાસે ભુવનેશ્વર કુમાર, સિધ્ધાર્થ કૌલ, સંદીપ શર્મા, બાસિલ થમ્પી અને ટી-20ના નંબર વન સ્પિનર રાશિદ ખાન છે.\nઆ સામે આરસીબી પાસે ડેલ સ્ટેન, ઉમેશ યાદવ, નવદિપ સૈની, યજુર્વેન્દ્ર ચહલ અને વોશિંગ્ટન સુંદર છે. આ બોલિંગ આક્રમણ કોઇ પણ બેટિંગ લાઇન અપની છિન્નભીન્ન કરી શકે છે. આરસીબીની અસલી તાકાત બેટિંગ લાઇન અપ છે. જેમાં સુકાની વિરાટ કોહલી અને એબી ડિ’વિલિયર્સ સુપરમેન અને બેટમેનની જોડી કહેવાય છે. સાથમાં એરોન ફિંચ, મોઇન અલી, પાર્થિવ પટેલ, દેવદત્ત પડીક્કલ, ઓલરાઉન્ડર ક્રિસ મોરિસ છે.


શેરબજાર ખૂલતાની સાથે જ સેન્સેક્સમાં 400નું ગાબડું.... - Daily Gujarati News\nબજારમાં આજે ડર હતો તેવું જ થયું. રિઝર્વ બેન્ક ઓફ ઇન્ડિયાના ગવર્નર ઉર્જીત પટેલના રાજીનામા અને પાંચ રાજ્યોના ચૂંટણી પરિણામો આવવાના શરૂ થઇ ગયા છે. તેની અસર ખૂલતા બજારે જોવા મળી. બોમ્બે સ્ટોક એક્સચેન્જ ખાતે સેન્સેક્સ 400 અંકના કડાકા સાથે ખૂલ્યો હતો. જ્યારે નેશનલ સ્ટોક એક્સચેન્જ ખાતે નિફ્ટી 100 અંકના કડાકા સાથે ખૂલી હતી. સવારે 9.25 વાગ્યે સેન્સેક્સ 428.75 અકના કડાકા સાથે 34530 અને નિફ્ટી 105 અંકના કડાકા સાથે 10383 પર ટ્રેડ થઇ રહી છે.\nઉર્જીત પટેલના રાજીનામાથી સિંગાપુર એસજીએક્સ નિફ્ટી ફ્યુચર્સમાં આજે સવારે મોટો કડાકો બોલાયો હતો. આરબીઆઈ ગવર્નરના રાજીનામાની જાહેરાત ભારતીય શેરબજારો બંધ થયા બાદ થઇ. વિદેશી બજારમાં રૂપિયો 1.5 ટકાના ઘટાડાની સાથે 72.53 પર આવી ગયો હતો.\nબજારના નિષ્ણાતોનું કહેવું છે કે આરબીઆઈના ગવર્નરે રાજીનામું આપતા બજાર પર તેની અસર જોવા મળી છે. બીજીબાજુ પાંચ રાજ્યોની વિધાનસભાના ચૂંટણી પરિણામોને 2019ની લોકસભાની ચૂંટણી પરિણામોની સેમીફાઇનલ મનાય છે. તેની અસર આજે ખૂલતા બજાર પર જોવા મળી.\nઉલ્લેખનીય છે કે પટેલના રાજીનામાંથી અનિશ્ચિતતા વધી ગઇ છે. આરબીઆઈ અને સરકાના સંબંધ કેટલાંક મહિનાથી એનબીએફસી લિક્વિડિટી ક્રાઇસિસ સહિત બીજા કેટલાંક મુદ્દાને લઇ ખરાબ ચાલી રહ્યાં હતા. જો કે 19મી નવેમ્બરના રોજ આરબીઆઈ બોર્ડની મેરેથોન મીટિંગ બાદ તેને લઇ આશંકાઓ વ્યક્ત થઇ હતી. તેમાં રિઝર્વ બેન્કે બેન્કોની કેપિટલ એડિક્વેસી નોર્મ્સ પર સરકારની વાત માનતા કેટલીક છૂટો આપી હતી. સરપ્લસ રિઝર્વના ટ્રાન્સફરને લઇ પણ તેમનું વલણ નરમ પડ્યું હતું. જ્યારે નબળી સરકારી બેન્કો માટે કેપિટલ નોર્મ્સમાં ઢીલ આપવા પર વિચાર કરવા માટે તેમણે એક સમિતિ બનાવાની વાત કહી હતી.\nસરકારના ખર્ચ વધવાથી જો રાજકોષીય ખાધ વધે છે તો તેના લીધે મોંઘવારીનો દર વધવાની આશંકા વધશે. ચાલુ ખાતાની ખોટ વધશે અને જીડીપી ગ્રોથ ઘટી શકે છે તેવું નિષ્ણાતોનું કહેવું છે.\nસોનાની કિંમત સૌ પ્રથમ વખત રુ.40,000 ને પાર.\nએક જ તસવીરમાં જૂઓ સમગ્ર રામાયણ પરિવાર


5 વર્ષમાં કેટલી વધી દિલ્લીના સીએમ અરવિંદ કેજરીવાલની સંપત્તિ? જાણો | know about arvind kejriwal's assets which increased up rs 1.3 crore from 2015, reveals election affidavit - Gujarati Oneindia\n50 min ago અનુરાગ અને તાપસીના સપોર્ટમાં આવ્યા ઉદ્ધવ ઠાકરેના મંત્રી, કહ્યું- આ અવાજ દબાવવાની નવી રીત\n| Published: Wednesday, January 22, 2020, 10:27 [IST]\nદિલ્લીના મુખ્યમંત્રી અરવિંદ કેજરીવાલે નામાંકનના છેલ્લા દિવસે પોતાનુ ફોર્મ ભર્યુ. જો કે આના માટે તેમને લગભગ સાત કલાક રાહ જોવી પડી. નામાંકનના છેલ્લા દિવસે ઘણા ઉમેદવારો પહોંચવાના કારણે નામાંકન કેન્દ્ર પર ટોકન મળ્યા બાદ અરવિંદ કેજરીવાલને લગભગ7કલાક સુધી રાહ જોવી પડી હતી. વળી, અરવિંદ કેજરીવાલે ચૂંટણી પંચને આપેલા સોગંદનામામાં પોતાની સંપત્તિની વિગતો આપી છે. આવો જાણીએ કે પાંચ વર્ષમાં દિલ્લીના મુખ્યમંત્રીન સંપત્તિમાં કેટલો વધારો થયો છે.\n2015માં અરવિંદ કેજરીવાલન સંપત્તિ 2.1 કરોડ હતી\nનામાંકન દરમિયાન ચૂંટણી પંચને આપેલા સોગંદનામામાં અરવિંદ કેજરીવાલે જણાવ્યુ કે વર્ષ 2015થી તેમની સંપત્તિમાં 1.3 કરોડ રૂપિયાનો વધારો થયો છે. સોગંદનામા મુજબ વર્ષ 2015માં અરવિંદ કેજરીવાલની સંપત્તિ 2.1 કરોડ હતી, જ્યારે અત્યારે તેમની પાસે 3.4 કરોડ રૂપિયાની સંપત્તિ છે. આમાં જણાવવામાં આવ્યુ છે કે તેમની પાસે જે અચળ સંપત્તિ છે તેની માર્કેટ વેલ્યુમાં વધારો થયો છે.\nસંપત્તિમાં 1.3 કરોડ રૂપિયાનો વધારો\nઅરવિંદ કેજરીવાલના પત્ની સુનીતા કેજરીવાલ પાસે 2015માં રોકડ અને જમા (એફડી) 15 લાખ રૂપિયા હતી, જે વર્ષ 2020માં વધીને 57 લાખ રૂપિયા થઈ ગઈ છે. પાર્ટીના એક પદાધિકારીએ જણાવ્યુ કે વીઆરએસ તરીકે સુનીતા કેજરીવાલને 32 લાખ રૂપિયા અને એફડી મળ્યા બાકી તેમની બચતના પૈસા છે. વળી, સીએમ કેજરીવાલ પાસે રોકડ અને એફડી 2015માં 2.26 લાખ રૂપિયા હતા જે 2020માં વધીને 9.65 લાખ થઈ ગયા છે.\nપત્નીની અચળ સંપત્તિમાં કોઈ ફેરફાર નહિ\nસુનીતા કેજરીવાલની અચળ સંપત્તિમાં કોઈ ફેરફાર નથી થયો. જો કે અરવિંદ કેજરીવાલની અચળ સંપત્તિ 92 લાખ રૂપિયાથી વધીને 1.77 કરોડ થઈ ગઈ છે. પાર્ટીના પદાધિકારીઓના જણાવ્યા મુજબ વર્ષ 2015માં કેજરીવાલની જેટલી અચળ સંપત્તિ હતી, તેના ભાવમાં વધારાના કારણે આ વધારો થયો છે. અરવિંદ કેજરીવાલ નવી દિલ્લી વિધાનસભા સીટથી ઉમેદવાર છે. તેમની સામે ભાજપના સુનીલ યાદવને જ્યારે કોંગ્રેસે રોમેશ સભરવાલને મેદાનમાં ઉતાર્યા છે.\nનામાંકન ભરવામાં વિલંબ બાદ ગરમાયુ હતુ રાજકારણ\nનામાંકનના છેલ્લા દિવસે મંગળવારે કેજરીવાલ બપોરે 12 વાગે કરીમ જામનગર હાઉસમાં નામાંકન કેન્દ્ર પહોંચ્યા હતા. ત્યાં પહેલેથી જ તમામ અપક્ષ ઉમેદવાર પોતાના વારાની જોઈ રહ્યા હતા. તેમને ચૂંટણી અધિકારીએ 45 નંબરની ટોકન આપી. કેજરીવાલને અહીં કલાકો સુધી રાહ જોવી પડી જેના માટે આપે ભાજપ પર નિશાન સાધ્યુ હતુ. વળી, આ સમગ્ર બાબતે જિલ્લા ચૂંટણી અધિકારીએ નિવેદન જારી કર્યુ. આમાં કહેવામાં આવ્યુ કે, તેમા કાર્યાલયને સોશિયલ મીડિયાના માધ્યમથી અમુક માહિતી મળી છે જેમાં રિટર્નિંગ અધિકારી(આરઓ) દ્વારા સીએમ અરવિંદ કેજરીવાલના નામાંકનમાં જાણીજોઈને વિલંબ કરવાની વાત કહેવામાં આવી રહી છે. તેમણે કહ્યુ કે ઉપરોક્ત માહિતી ભ્રામક છે અને ચૂંટણી મશીનરી તરફથી જાણીજોઈને વિલંબ થયો નથી. ઉમેદવારોના નામાંકન ભરતી વખતે રિટર્નિંગ ઑફિસરને અમુક પ્રક્રિયાઓનુ પાલ કરવુ પડે છે.\n8 ફેબ્રુઆરીના રોજ છે દિલ્લીમાં મતદાન\nઆ પહેલા અરવિંદ કેજરીવાલ સોમવારે પોતાનુ નામાંકન ભરી શક્યા નહોતા. અરવિંદ કેજરીવાલને નામાંકન માટે3વાગ્યા સુધી એસડીએમ કાર્યાલય પહોંચવાનુ હતુ પરંતુ રોડ શો કરીને નામાંકન માટે જઈ રહેલા કેજરીવાલ સમય પર પહોંચી શક્યા નહોતા. તમને જણાવી દઈએ કે દિલ્લી વિધાનસભા ચૂંટણી 2020 માટે નામાંકન દાખલ કરવાની છેલ્લી તારીખ 21 જાન્યુઆરી હતી. બધી 70 સીટો પર 8 ફેબ્રુઆરીના રોજ મતદાન થશે અને 11 ફેબ્રુઆરીના રોજ પરિણામો આવશે. વર્ષ 2015ની વિધાનસભા ચૂંટણીમાં આમ આદમી પાર્ટીને મોટી જીત મળી હતી. આમ આદમી પાર્ટીએ 67 સીટો પર જીત મેળવી હતી જ્યરે ભાજપને ત્રણ સીટો જ મળી હતી.\nઆ પણ વાંચોઃ ધૂમ્મસનો પ્રકોપ યથાવત, વિઝિબિલીટી 50 મીટરથી ઓછી, 22 ટ્રેનો લેટ, પારો 8 ડિગ્રી\npolitics delhi assembly elections 2020 arvind kejriwal aam aadmi party aap delhi રાજકારણ અરવિંદ કેજરીવાલ આમ આદમી પાર્ટી આપ દિલ્લી\nknow about arvind kejriwal's assets which increased up rs 1.3 crore from 2015, reveals election affidavit\nStory first published: Wednesday, January 22, 2020, 10:27 [IST]


વ્યંગ્યચિત્રોના વિશ્વમાં (૧૦) : ફટાકડા, ધડાકા અને સૂરસૂરિયાં – વેબગુર્જરી\nby Ashok Vaishnav • November 6, 2018\nવિક્રમ સંવતનું વધુ એક વર્ષ વિદાય લઈ રહ્યું છે, અને નવું વર્ષ બારણે ટકોરા મારી રહ્યું છે. દરેક દિવાળીએ ‘હવે પહેલાં જેવું રહ્યું નથી’ બોલવાની પણ એક મઝા છે, અને એ બોલનાર આપોઆપ અનુભવીની કક્ષામાં આવી જાય છે. ફટાકડાના ધૂમધડાકા, સર્વોચ્ચ અદાલતનું ફરમાન, આકરી મોંઘવારી, હવાનું ઝેરી પ્રદૂષણ.. આ બધાની વચ્ચે પણ દિવાળીના તહેવારો ઉલ્લાસ પ્રસરાવતા રહે છે એ હકીકત છે. આ કડીમાં આપણે કેટલાંક એવાં કાર્ટૂનો માણીશું, જેના કેન્‍દ્રમાં દિવાળી હોય.\nકાર્ટૂનિસ્ટ ટીમ કોર્ડેલ/Tim Cordell નું આ કાર્ટૂન માર્મિક છે. કોઈ મહાનગરમાં રસ્તાને કોરે બાંકડા પર બેઠેલું દંપતિ આતશબાજી જોઈ રહ્યું છે. પણ ધૂમધડાકા જોઈને તેને એ સમજાતું નથી કે તે દિવાળીના છે, બોનફાયર નાઈટના છે કે પછી તે (ત્રાસવાદી સંસ્થા) આઈ.એસ.આઈ.એસ. દ્વારા થઈ રહ્યા છે?\nકોર્ડેલનાં વધુ કાર્ટૂનો તેમની વેબસાઈટ http://www.cordellcartoons.com/index.html પર જોઈ શકાશે.\nઆ કાર્ટૂન થોડું જૂનું છે. અમેરિકન પ્રમુખ બરાક ઓબામા મુંબઈનાં બાળકો સાથે દિવાળીની ઊજવણી કરે એવો કાર્યક્રમ હતો. અમેરિકન પ્રમુખની જડબેસલાક સલામતિ વ્યવસ્થા વચ્ચે આ ઊજવણી કેવી હશે એ કાર્ટૂનિસ્ટ સતીશ આચાર્યે કશું લખ્યા વિના દર્શાવી દીધું છે!\nકાર્ટૂનિસ્ટ નીલાભ બેનરજીનું આ કાર્ટૂન ચૂંટણી સમયનું છે. મહારાષ્ટ્ર અને હરિયાણાની વિધાનસભાની ચૂંટણીઓ યોજાવાની હતી અને કોણ જીતશે તેની અટકળો ચાલી રહી હતી. ત્યારે ભારતીય જનતા પક્ષ શી રીતે દિવાળીની ઉજવણી કરશે એ નીલાભે દર્શાવ્યું છે.\nદિવાળીનું સૌથી લોકપ્રિય દારૂખાનું હવાઈ અથવા રોકેટ છે. આમ આદમી પર વિમુદ્રીકરણ અને જી.એસ.ટી.એમ બબ્બે ચીજોનો માર પડે ત્યારે તેની શી હાલત થાય એ અહીં દર્શાવી છે.\nકુરીલના આ એક જૂના કાર્ટૂનમાં વાત તો વાયદાઓની જ છે. અન્ય પક્ષો પાસે એનું એ જ હવાયેલું દારૂખાનું છે, જ્યારે વડાપ્રધાન મોદી ‘જનધન યોજના’, ‘સત્યમેવ જયતે’, ‘મેઈક ઈન ઈન્ડીયા’ સહિત નવાં નામવાળા અનેક ફટાકડા આમ આદમીને ધરી રહ્યા છે.\nકુરીલનું આ કાર્ટૂન પણ જૂનું છે. કાશ્મીરના પૂરપીડિતોને રાહત આપી રહેલા વડાપ્રધાન મોદીની પછવાડે બીજો એક બોમ્બ ફૂટવાની તૈયારી કરાઈ રહી છે. પશ્ચિમ બંગાળનાં મમતા બેનરજી તેની જામગરી ચાંપી રહ્યાં છે. અખબારી અહેવાલમાં જણાવાયા મુજબ પશ્ચિમ બંગાળ હવે ત્રાસવાદી પ્રવૃત્તિઓનું નવું સ્વર્ગ છે. કુરીલનાં આ બન્ને કાર્ટૂનમાં પરિસ્થિતિજન્ય વ્યંગ્ય ઓછો, અને વડાપ્રધાન પ્રત્યેની તરફદારી વધુ જણાય છે. અલબત્ત, કોઈ પણ પરિસ્થિતિને જોવાની કાર્ટૂનિસ્ટની આગવી દૃષ્ટિ હોય છે.\nસતીશ આચાર્યના આ કાર્ટૂનમાં નેતાઓની મૂંઝવણ રજૂ કરાઈ છે. પોતે કયો ફટાકડો ફોડવો એ જાણે કે નક્કી કરવાનું છે. 2જી કૌભાંડના એ.રાજા પાસે લાં…આ…આ..બી લૂમ છે, કેમ કે, મામલો 176000 કરોડનો છે. કનીમોઝીના હાથમાં કરુણાનિધિરૂપી ટમટમીયું છે. કૉમનવેલ્થ રમતોના કૌભાંડવાળા સુરેશ કલમાડી પાસે વધ્યાઘટ્યા દારૂખાના જેવું રોકેટ છે. તો કર્ણાટકના યેદીયુરપ્પા ભોંયચકરડીલઈને બેઠેલા બતાવાયા છે.\nશેખર ગુરેરાના આ કાર્ટૂનમાં બે રાજ્યોની સ્થિતિની તુલના કરાઈ છે. બિહારમાં નશાબંધી અમલી બની એ પછી મુશ્કેલી કેવી ઊભી થઈ! ત્યાં માણસ પાસે ફોડવા માટે રોકેટ છે, પણ તેને મૂકવા માટે શીશી નથી. દિલ્હીમાં સ્થિતિ વિપરીત છે. અદાલતના નિર્દેશો મુજબ ત્યાં હવાનું પ્રદૂષણ અત્યંત ગંભીર છે. ત્યાં શીશી સહેલાઈથી ઊપલબ્ધ છે, પણ તેમાં મૂકવા માટે રોકેટ નથી. જો કે, શીશી મળી જવાથી દિલ્હીવાસીને એકદમ ખુશ બતાવાયો છે.\nઅજિત નિનાનના આ કાર્ટૂનમાં તીવ્ર કટાક્ષ છે. ફટાકડા ખરીદવા ગયેલા પરિવારને દુકાનદાર કહે છે, ‘સરજી, આ બોમ્બ ચીની બનાવટના નથી. એ ઊત્તર કોરિયાથી આવેલા છે અને ઘણો મોટો અવાજ ધરાવે છે.’ ફટાકડાના ખોખા પર ઊત્તર કોરિયન પ્રમુખ કીમ જોંગની તસવીર બાકીનું બધું સૂચવી દે છે.\nવર્તમાન સરકારે આપેલા ‘અચ્છે દિન’ના વાયદા હજી સાચા પડ્યા નથી. આ ટેટાની વાટ એટલી લાંબી છે કે હજી તે સળગી રહી છે, સળગતી રહેશે અને કોણ જાણે ટેટા સુધી ક્યારે પહોંચશે. આમ આદમી ચીંથરેહાલ અવસ્થામાં તેની રાહ જોઈને બેઠો છે, ત્યારે સૂટબૂટધારી વડાપ્રધાન તેને દીપાવલીની શુભેચ્છાઓ પાઠવી રહ્યા છે.\nઆ કાર્ટૂન સતીશ આચાર્યનું છે.\nઅજિત નિનાને મોંઘા ફટાકડાની સામે એક અકસીર ઊપાય બતાવ્યો છે. ટેટા આગળ એમ્પ્લીફાયર મૂકીને ફોડવાથી તેનો અવાજ મોટો આવશે અને મોંઘો તેમજ મોટા અવાજવાળો ફટાકડો ફોડ્યાનો સંતોષ થશે.\n‘વેબગુર્જરી’ના સહુ વાચકો, લેખકો, સંપાદકો અને અગાઉ સંકળાઈ ચૂકેલા સહૃદયીઓને દીપાવલીના પર્વની હાર્દિક શુભેચ્છાઓ તેમજ નૂતન વર્ષાભિનંદન!\n← વિમાસણ : મારી કંપની સારી છે કે ખરાબ ?\nએક નવી દીવાળી લાવો →\n1 comment for “વ્યંગ્યચિત્રોના વિશ્વમાં (૧૦) : ફટાકડા, ધડાકા અને સૂરસૂરિયાં”\nસારુ સંપાદન કર્યું છે. પહેલું ટિમ કોર્ડેલનું કાર્ટુન આજની હકીકત બતાવે છે.


બૌદ્ધિક સંપદા અને યુવાઓ: ઉજ્જવળ ભવિષ્ય માટે ઇનોવેશન | નવગુજરાત સમય\n26-04-2022 12:50 PM\n1 / 1 બૌદ્ધિક સંપદા અને યુવાઓ: ઉજ્જવળ ભવિષ્ય માટે ઇનોવેશન\nકોઇપણ બિઝનેસમાં તેની ઇન્ટેલેક્ચ્યુઅલ પ્રોપર્ટી મહત્વની એસેટનું કામ કરે છે\nવિશ્વ બૌદ્ધિક સંપદા દિવસ > શૈવા શાહ-દેસાઈ\nવર્લ્ડ ઇન્ટેલેક્ચ્યુઅલ પ્રોપર્ટી ડે અથવા વિશ્વ બૌદ્ધિક સંપદા દિવસની ઉજવણી દર વર્ષની ૨૬ એપ્રિલે કરવામાં આવે છે. જેનો હેતુ ઇનોવેશન અને રચનાત્મકતાને પ્રોત્સાહિત કરવામાં ઇન્ટેલેક્ચ્યુઅલ પ્રોપર્ટી (આઇપી)ના અધિકારોની ભૂમિકાને યોગ્ય રીતે સમજવાનો છે. વર્લ્ડ\nઇન્ટેલેક્ચ્યુઅલ પ્રોપર્ટી ઓર્ગેનાઇઝેશન (WIPO) એક વૈશ્વિક મંચ છે, જેની સ્થાપના વિશ્વભરમાં આઇપીના રક્ષણ માટે કરવામાં આવી છે. તે દર વર્ષે આઇપી ડેની ઉજવણી માટે એક થીમ નક્કી કરે છે. આ વખતની થીમ છે: ઉજ્જવળ ભવિષ્ય માટે ઇનોવેશન.\nઆજના યુવાઓ પાસે નવતર વિચારોનો ખજાનો છે. તેમનો નવો દૃષ્ટિકોણ, ઊર્જા, જિજ્ઞાસા અને ‘બધું શક્ય છે’નો અભિગમ ઇનોવેશન અને પરિવર્તન માટેનાં ચાલકબળ છે. ઇનોવેશન સ્થાનિક પડકારોને પહોંચી વળવામાં મહત્વની ભૂમિકા ભજવે છે અને યુવા ઇનોવેટર્સ તેમના વિચારો અને મહત્વાકાંક્ષા દ્વારા દુનિયામાં પરિવર્તન લાવી રહ્યા છે. એવું કહેવાય છે કે ‘વિચારો લાગુ ન થાય ત્યાં સુધી તે માત્ર વિચાર જ રહે છે.’ ઇનોવેટિવ વિચારોનો સફળતાપૂર્વક અમલ નાના સ્ટાર્ટ-અપ્સને અબજો ડોલરની કંપનીમાં પરિવર્તિત કરવાની ક્ષમતા ધરાવે છે અને ત્યારે જ ઇન્ટેલેક્ચ્યુઅલ પ્રોપર્ટી રાઇટ્સ (આઇપીઆર)ની ભૂમિકા મહત્વની બને છે.\nપેટન્ટ્સ, ટ્રેડમાર્ક, કોપીરાઇટ્સ અને ડિઝાઇન આઇપીઆરના મુખ્ય પ્રકાર છે. ઉદારીકરણના યુગમાં ઘણી કંપનીઓનો બિઝનેસ વધી રહ્યો છે અને ઉદ્યોગો સતત ઇનોવેશન અને રચનાત્મકતા સાથે બજારમાં દરરોજ નવી પ્રોડક્ટ્સ, બ્રાન્ડ્સ અને ક્રિએટિવ ડિઝાઇન લાવે છે.\nવિશ્વભરમાં ઓનલાઇન માર્કેટના વધી રહેલા દબદબાને કારણે દરેક કંપની માટે આગવી ઓળખ ઊભી કરવાનું જરૂરી બન્યું છે. દરેક બિઝનેસ ટ્રેડ નેમ, બ્રાન્ડ, લોગો, એડવર્ટાઇઝમેન્ટ્સ, નવી શોધો, ડિઝાઇન, પ્રોડક્ટ્સ અથવા વેબસાઇટનો ઉપયોગ કરે છે, જેના મૂલ્યવાન આઇપી અધિકાર કંપની પાસે હોય છે. એટલે ઇનોવેટર્સે વિવિધ હેતુઓ માટે તેમની ઇન્ટેલેક્ચ્યુઅલ પ્રોપર્ટીના વિકાસ અને રક્ષણ અંગે જાગૃત રહેવું જોઇએ. જેમાં કંપનીના મૂલ્યમાં વૃદ્ધિ, વધુ સારી ગુડવિલ, સ્પર્ધાત્મક લાભનું રક્ષણ, માર્કેટિંગના લાભ માટે આઇપીનો ઉપયોગ તેમજ આઇપી રાઇટ્સનું લાઇસન્સિંગ અને તેમાંથી આવક ઊભી કરવા જેવી બાબતોનો સમાવેશ થાય છે.\nયુલુ બાઇક્સ પ્રાઇવેટ લિમિટેડનો સમાવેશ ભારતમાં માઇક્રો મોબિલિટી સેક્ટરની શરૂઆતની કંપનીઓમાં થાય છે. તેની પાસે આઇપી પ્રોટેક્શન છે, જેમાં પેટન્ટ્સ, ટ્રેડમાર્ક્સ, ડોમેન નેમ અને તેમની બાઇક્સની ડિઝાઇન સામેલ છે. આટલા મજબૂત આઇપી પ્રોટેક્શનને કારણે ઉબર, બ્લુમ વેન્ચર્સ, વેવમેકર સહિતના ઘણા રોકાણકારોએ ભારતમાં મોટા પાયે માઇક્રો મોબિલિટી બિઝનેસ વિકસાવવા સહયોગ કર્યો છે.\nમેક-મોકા ગેમ સ્ટુડિયોઝ એક મોબાઇલ ગેમ ડેવલપમેન્ટ કંપની છે અને તેણે ‘પાબ્લો એન્ડ ધ પપેટ પંચ’ નામે પ્રોડક્ટ વિકસાવી છે. 2Dમાં વિકસાવાયેલી આ ગેમમાં ‘ઇન્ડિયન’ ‘ઓરિએન્ટલ’ અને ‘યુરોપિયન’ એમ ત્રણ થીમ/થિયેટર્સ છે. ઉલ્લેખનીય છે કે, ફ્લિપકાર્ટે ૨૦૨૦માં મોબાઇલ ગેમિંગ સ્ટાર્ટ-અપ મેક-મોકાના આઇપીનું એક્વિઝિશન જાહેર કર્યું હતું અને કંપની વિકસાવેલી લુડો, કેરમ, સાપ-સીડી અને ક્રિકેટ સહિતની લગભગ ૧૦ ગેમ્સ ટેકઓવર કરી હતી.\nઆઇપી પ્રોટેક્શન દ્વારા વિવિધ એસેટ્સના લાઇસન્સિંગ, મૂડી એકત્રિકરણ, પૂલિંગ દ્વારા વૃદ્ધિ હાંસલ કરી શકાય છે. એટલે દરેક બિઝનેસ માટે આઇપીની જાણકારી મેળવી તેનું રક્ષણ કરવું જરૂરી છે. ઇનોવેશનના આ દાયકામાં કંપની વિકાસ સાધે ત્યારે તેની શોધનું રક્ષણ તેમજ અન્ય હરીફોને કંપનીની પ્રોડક્ટ્સની નકલ કરતા અટકાવવાનું જરૂરી બન્યું છે. કંપની અસરકારક આઇપી પોર્ટફોલિયો વિકસાવી શકે છે તેમજ સફળતાપૂર્વક આવક મેળવવા આઇપી મેનેજમેન્ટ સ્ટ્રેટેજીની સમીક્ષા કરી શકે છે. જે તે ઉદ્યોગમાં સ્પર્ધાત્મક લાભ મેળવવા આઇપીઆરનો વ્યૂહાત્મક સાધન તરીકે ઉપયોગ કરી શકાય. મહત્વની વાત એ છે કે ભવિષ્યમાં બિઝનેસ ભલે બંધ થાય પણ તેની ઇન્ટેલેક્ચ્યુઅલ પ્રોપર્ટી મહત્વની એસેટનું કામ કરે છે


આજથી 392 તહેવાર સ્પેશિયલ ટ્રેનો શરુ Connect Gujarat\nઆજથી 392 તહેવાર સ્પેશિયલ ટ્રેનો શરુ\nઆ તહેવારની સિઝનમાં ભારતીય રેલવેએ પ્રવાસીઓ માટે સારા સમાચાર છે. રેલવેએ આજ વધારે સ્પેશિયલ ટ્રેન ચલાવવાનો નિર્ણય કર્યો છે. પ્રવાસીઓની સુવિધાઓ માટે આજથી 392 વિશેષ રેલવે ટ્રેન ચલાવવામાં આવશે.આ ટ્રેનો 20 ઓક્ટોબરથી 30નવેમ્બર સુધી ચલાવવામાં આવશે. સામાન્ય ટ્રેનો કરતા 30 ટકા વધારે ભાડુ વસૂલવામાં આવશે\nપશ્ચિમ રેલવેના જણાવ્યા પ્રમાણે 392 સ્પેશિયલ ટ્રેનમાં5જોડી બ્રાંદા ટર્મિનસથી, 2-2 જોડી ઈન્દોર અને ઉધનાથી ચલાવવામાં આવશે. ત્યારે 1-1 જોડી ઓખા, પોરબંદર અને ગાંધીધામ સ્ટેશનોથી ચાલશે. રેલવેના જણાવ્યાનુંસાર આ તમામ ટ્રેનો આરક્ષિત રહેશે.\nરેલવે દ્વારા તમામ સ્પેશિયલ ટ્રેનોનું વિશેષ ભાડુ વસૂલવામાં આવશે. અને આનું બુકિંગ 20 ઓક્ટોબરથી આજથી 22 ઓક્ટોબરની વચ્ચે કરી શકાય છે. જોકે પ્રવાસીઓને સુરક્ષાના નિયમોનું પાલન કરવું ફરજીયાત છે.\nરેલવેએ જાહેર કર્યુ છે કે દુર્ગાપુજા, દશેરા, દિવાળી અને છઠને ધ્યાનમાં રાખીને ઓક્ટોબર અને નવેમ્બરની વચ્ચે રેલવેએ 392 તહેવાર સ્પેશિયલ ટ્રેનો દોડાવશે. આ ટ્રેનો 20 ઓક્ટોબરથી 30નવેમ્બર સુધી ચલાવવામાં આવશે. વિશેષ ટ્રેન કોલકત્તા, પટના, વારાણસી, લખનૌઉ જેવા શહેરો માટે ચલાવવામાં આવશે.\nરેલવે ટ્રેનોનું ભાડુ સામાન્ય ટ્રેનો કરતા વધારે વસૂલશે. આ સ્પેશિયલ ટ્રેનોનું ભાડું સામાન્ય ટ્રેન કરતા 30 ટકા વધારે રહેશે. રેલવે રોજની 12 હજાર ટ્રેન ચલાવી રહ્યું છે. મુસાફરોની માંગને ધ્યાનમાં રાખી ધીરે ધીરે ટ્રેનો શરુ કરવામાં આવી રહી છે. જોકે તમામે કોરોનાને લગતા સુરક્ષાના નિયમોનું પાલન કરવાનું રહેશે. નહીંતર સજા થઈ શકે છે.\nPrevious articleવડાપ્રધાન નરેન્દ્ર મોદી બંગાળી શૈલીની ધોતી, પંજાબી પહેરીને મા દુર્ગાની કરશે પૂજા\nNext articleકચ્છ : કમોસમી વરસાદથી ખેડૂતોનો કોળિયો છીનવાયો, ખેતીમાં ભારે નુકશાનના એંધાણ


infosys target price: Infosys Target Price: આવનારા દિવસોમાં કેટલા ટકા વધી શકે આ શેર? - brokrage firms increase infosys target price post impressive quarter2results | I am Gujarat\nbrokrage firms increase infosys target price post impressive quarter2results\nInfosys Target Price: આવનારા દિવસોમાં કેટલા ટકા વધી શકે આ શેર?\nNavrang Sen | ET Bureau | Updated: Oct 15, 2021, 11:51 AM\nદેશની બીજી સૌથી મોટી આઈટી કંપનીએ જાહેર કરેલા સપ્ટેમ્બર ક્વાર્ટરના રિઝલ્ટ બાદ બ્રોકરેજ ફર્મ્સે તેના ટાર્ગેટ પ્રાઈસમાં કર્યો વધારો\nસપ્ટેમ્બર ક્વાર્ટરમાં ઈન્ફોસિસની આવક તેમજ નફો બજારની ધારણા કરતા સારા રહ્યા\nકંપનીએ બીજા ક્વાર્ટરના અંતમાં શેરદીઠ 15 રુપિયા વચગાળાનું ડિવિડન્ડ જાહેર કર્યું છે\nજેપી મોર્ગનના અંદાજ અનુસાર, આવનારા સમયમાં ઈન્ફોસિસનો શેર 2200 સુધી પહોંચી શકે\nમુંબઈ: વિવિધ બ્રોકરેજ ફર્મ્સે દેશની બીજી સૌથી મોટી આઈટી કંપની ઈન્ફોસિસના ટાર્ગેટ પ્રાઈસમાં વધારો કર્યો છે. કંપનીએ તાજેતરમાં જાહેર કરેલા બીજા ક્વાર્ટરના પરિણામ બાદ તેના ટાર્ગેટ પ્રાઈસમાં 20 ટકા સુધીનો વધારો કરાયો છે. ઉલ્લેખનીય છે કે, ઈન્ફોસિસનું સપ્ટેમ્બર ક્વાર્ટરનું પરિણામ બજારની ધારણાથી વધુ સારું રહ્યું છે. કંપનીએ પોતાના ગ્રોથના અંદાજમાં પણ વધારો કર્યો છે.\nગુરુવારે માર્કેટ બંધ થયું ત્યારે ઈન્ફોસિસનો શેર 0.4 ટકાના વધારા સાથે 1,715 પર બંધ રહ્યો હતો. ઈન્ટ્રા ડે દરમિયાન તે એક તબક્કે 1784ની સર્વોચ્ચ સપાટીએ પણ પહોંચ્યો હતો.\nબ્રોકરેજ ફર્મ જેફરીઝે ઈન્ફોસિસને આપેલું બાયનું ટેગ યથાવત રાખતા તેનો ટાર્ગેટ 1990 રુપિયાથી વધારીને 2010 રુપિયા કર્યો છે. સિટી દ્વારા તેનો ટાર્ગેટ વધારીને 1920 રુપિયાથી વધારીને 1930 રુપિયા કરાયો છે. HSBCએ 2,025થી વધારીને તેનો ટાર્ગેટ 2,070 રુપિયા કર્યો છે. જ્યારે જેપી મોર્ગને તેને 2,050થી વધારીને 2,200 રુપિયા કર્યો છે.\nસિટી ગ્રુપ ગ્લોબલ માર્કેટ્સના જણાવ્યા અનુસાર, બીજા હાફમાં કંપનીમાં સારો ગ્રોથ જોવા મળે તેવી આશા છે. આ સિવાય બીજા પરિબળો પણ પોઝિટિવ રહેવાની સંભાવના છે. HSBCએ જણાવ્યું હતું કે, ઈન્ફોસિસના સપ્ટેમ્બર ક્વાર્ટરના આંકડા પ્રભાવિત કરનારા છે. તેમજ ડિમાન્ડ અને ગ્રોથ આઉટલુક પોઝિટિવ રહેવાની પણ ધારણા છે.\nઉલ્લેખનીય છે કે, દેશની ટોચની આઈટી કંપનીઓમાંની એક ઈન્ફોસિસે આજે જાહેર કરેલા પોતાના બીજા ક્વાર્ટરના પરિણામમાં 5,421 કરોડનો નેટ પ્રોફિટ નોંધાવ્યો છે. ગત વર્ષના આ જ ક્વાર્ટરની સરખામણીએ કંપનીના નેટ પ્રોફિટમાં 11.9 ટકાનો ઉછાળો નોંધાયો છે. કંપનીની આવકમાં પણ વધારો નોંધાયો છે. ગત ક્વાર્ટરમાં ઈન્ફોસિસની આવક 27,896 કરોડ હતી, જે આ ક્વાર્ટરમાં 29,602 કરોડ રહી છે.\nઈન્ફોસિસે બીજા ક્વાર્ટરનું પરિણામ જાહેર કરતાં વચગાળાનું ડિવિડન્ડ પણ જાહેર કર્યું છે. કંપની પોતાના શેરધારકોને શેરદીઠ 15 રુપિયાનું ડિવિડન્ડ ચૂકવશે. ડિવિડન્ડની રેકોર્ડ ડેટ 27 ઓક્ટોબર રાખવામાં આવી છે, અને તેની ચૂકવણી 10 નવેમ્બર 2021ના રોજ કરવામાં આવશે.\nછેલ્લા કેટલાક સમયમાં આઈટી સેક્ટરમાં જોરદાર તેજી જોવા મળી છે. ઈન્ફોસિસ પણ તેમાંથી બાકાત નથી. ઈન્ફોસિસના સ્ટોકે ચાલુ નાણાકીય વર્ષમાં 23.71 ટકા રિટર્ન આપ્યું છે, જ્યારે જુલાઈ-સપ્ટેમ્બર ક્વાર્ટરમાં કંપનીનો શેર સાત ટકા જેટલો વધ્યો છે. ઉલ્લેખનીય છે કે, ટીસીએસે પણ તાજેતરમાં જ પોતાનું ક્વાર્ટરલી પરિણામ જાહેર કર્યું હતું, ત્યારબાદ તેમાં જોરદાર કરેક્શન જોવા મળ્યું હતું.\nનોંધ: ઉપરોક્ત માહિતી જે-તે બ્રોકરેજ ફર્મના અનુમાન પર આધારિત છે, જેને IamGujarat.com સાથે કોઈ લેવા-દેવા નથી. કોઈપણ રોકાણ કરતા પહેલા આપના આર્થિક સલાહકારની સલાહ ચોક્કસ લો.\nRead Next StoryTata Groupના શેરોએ રોકાણકારોને દોઢ વર્ષમાં બનાવી દીધા માલામાલ\nstock tips in gujarati share market tips in gujarati investment tips in gujarati infosys target price infosys buy or sell\nWeb Title : brokrage firms increase infosys target price post impressive quarter2results


કોંગ્રેસમાં ‘4’ની તીવ્રતાનો ભૂકંપનો આંચકો : ધારાસભ્યોના સાયોનારા - GSTV\nરાજ્યસભાની ચૂંટણી યોજાય તે પહેલાં ગુજરાતના રાજકારણમાં નવો વણાંક આવ્યો છે. ભાજપની શામ,દામ,દંડ-ભેદની નીતિની જાળમાં સપડાયેલાં ચાર કોંગ્રેસી ધારાસભ્યોએ પક્ષની વંડી ઠેકીને હાથનો સાથ છોડયો છે. આ જોતાં કોંગ્રેસના ધારાસભ્યોનું સંખ્યાબળ ઘટતાં ભાજપની ત્રણેય બેઠકો અકબંધ રહે તેવી શક્યતા પ્રબળ જણાઇ રહી છે. વિધાનસભા અધ્યક્ષ રાજેન્દ્ર ત્રિવેદી આજે સત્તાવાર રીતે જાહેરાત કરશે.રાજ્યસભાની ચૂંટણી પહેલાં કોંગ્રેસમાં ગાબડું પડયુ છે.\nરાજીનામા આપ્યા જ નથી : રાગ બરકરાર\nકોંગ્રેસની પ્રદેશ નેતાગીરી ધારાસભ્યોને એકજૂટ રાખવામાં સદંતર નિષ્ફળ નિવડી છે. જોકે,કોંગ્રેસના નેતાઓ હજુય ધારાસભ્યોએ રાજીનામા આપ્યા નથી તેવો રાગ આલાપી રહ્યાં છે. ગુજરાતમાં રાજ્યસભાની ચાર બેઠકો માટે 26મી માર્ચે પેટાચૂંટણી યોજાનાર છે. ધારાસભ્યોના સંખ્યાબળને જોતાં ભાજપે હવે ત્રીજી બેઠક જીતવા એડીચોટીનું જોર લગાવ્યુ છે. ત્રીજા ઉમેદવાર નરહરિ અમીનને જીતાડવા કોંગ્રેસના ધારાસભ્યોને પક્ષપલટો કરાવવામાં આવી રહ્યો છે.\nસામે ચાલી સંપર્ક કરનારા\nસૂત્રોના મતે, અત્યાર સુધીમાં અબડાસાના ધારાસભ્ય પ્રદ્યુમન સિંહ જાડેજાએ સામે ચાલીને ભાજપનો સંપર્ક કર્યો છે.એટલું જ તેમણે તો શરત મૂકી હતીકે, મારાં મત વિસ્તારના બાકી પ્રશ્નો પૂર્ણ કરો તો,કેસરિયો ખેસ પહેરવા તૈયાર છું. મોડી રાત્રે પ્રદ્યુમનસિંહ જાડેજાએ અધ્યક્ષને રાજીનામુ આપી દીધાની ચર્ચા વહેતી થઇ છે. આ જ પ્રમાણે,લિંબડીના ધારાસભ્ય સોમા ગાંડા પટેલે પણ કોળી સમાજને કોંગ્રેસ અન્યાય કર્યો છે તેવુ કારણ ધરીને રાજીનામુ ધરી દીધુ છે. આ ઉપરાંત ધારીના ધારાસભ્ય જે.વી.કાકડિયા પણ ગઇકાલથી સંપર્કવિહોણાં બન્યા હતાં. આખરે તેમણે ય રાજીનામુ આપી દીધા હોવાનુ ચર્ચાય છે.\nપ્રવિણ મારૂનું પણ બાય બાય\nદલિત નેતા અને ગઢડાના ધારાસભ્ય પ્રવિણ મારૂએ પણ કોંગ્રેસનો સાથ છોડીને ભાજપમાં જવા તૈયારી કરી દીધી છે. તેમણે ય વિધાનસભા અધ્યક્ષને રાજીનામુ આપી દીધુ છે. આમ,રાજ્યસભાની ચૂંટણી પહેલાં જ કોંગ્રેસના પાંચ ધારાસભ્યોએ પક્ષ છોડી ભાજપમાં જોડાવવા નિર્ણય કર્યો છે. વિધાનસભા અધ્યક્ષ રાજેન્દ્ર ત્રિવેદીએ ચાર રાજીનામા મળ્યા છે તેવો એકરાર કર્યો છે.એટલું જ નહી, આવતીકાલે કયા ધારાસભ્યોએ રાજીનામા ધર્યા છે તેની જાહેરાત કરશે.\nભાજપ ત્રણ બેઠકો જાળવી રાખશે\nકોંગ્રેસના ચારેય ધારાસભ્યોએ વિવિધ શરતો મૂકી હતી તે તમામ શરતો આધારે રાજકીય સોદાબાજી કર્યા બાદ રાજીનામા આપ્યા હતાં. કોંગ્રેસના ધારાસભ્યોના એક પછી એક રાજીનામા બાદ ગુજરાતનુ રાજકારણ ગરમાયુ છે. અત્યારે પરિસ્થિતી જોતાં કોંગ્રેસની બે બેઠકો પૈકી એક બેઠક પર હાર નિશ્ચિત મનાઇ રહી છે.આ વખતે ભાજપ ત્રણેય બેઠકો જાળવી રાખશે તે નક્કી છે.\nચાર ધારાસભ્યોના સ્વેચ્છિક રાજીનામા મળ્યાં છે : અધ્યક્ષ રાજેન્દ્ર ત્રિવેદી\nએક તરફ,કોંગ્રેસના નેતાઓએ એવો દાવો કર્યો છેકે, એકેય ધારાસભ્યએ કોંગ્રેસ છોડી નથી. બીજી તરફ, વિધાનસભા અધ્યક્ષ રાજેન્દ્ર ત્રિવેદીએ સત્તાવાર રીતે જણાવ્યુ છેકે, ગઇકાલ સાંજના પાંચ વાગ્યથી રાત્રીના 12 વાગ્યા સુધીમાં ચાર કોંગ્રેસના ધારાસભ્યોના રાજીનામા આપ્યા છે. આ ચારેય ધારાસભ્યોના રાજીનામા પત્રનો સ્વિકાર કર્યો છે. આ ચારેય ધારાસભ્યોએ મને રૂબરૂમાં આવીને રાજીનામા આપ્યા છે જેમનુ યોગ્ય વેરિફિકેશન કરી સ્વિકાર કરવામાં આવ્યો છે જેથી હવે તેઓ ધારાસભ્યો રહેતા નથી. જોકે, રાજેન્દ્ર ત્રિવેદીએ નામ આપવા અંગે મૈાન ધારણ કર્યુ છે. તેઓ આવતીકાલે વિધાનસભામાં નામોની જાહેરાત કરે તેવી શક્યતા છે.\nસાયોનારા કરનારા ધારાસભ્યો\nસોમા ગાંડા પટેલ લિંબડી\nપ્રદ્યુમ્નસિંહ જાડેજા અબડાસા\nપ્રવિણ મારૂ ગઢડા\nબ્રિટેન પણ આવ્યું કોરોનાની ઝપટમાં, મહારાણી એલિઝાબેથને શાહી પેલેસમાં શિફ્ટ કર્યા


આપનું યોગદાન Skip to content\nઆપનું યોગદાન ગુજમોમ.કોમ એ ગુજરાતી માતાઓને માતૃત્વની કેડીએ રાહબર બનવાને સર્જાયેલ વેબસાઈટ છે. આ વેબ સાઈટના નિર્માણ હેતુ પોતાનો અમુલ્ય સમય અને લેખનનું ભગીરથ કાર્ય અને શરુઆતી નાણાકીય સહાય ડો.મૌલિક શાહ દ્વારા નિઃસ્વાર્થ પ્રાપ્ત થયેલ છે. આ વેબ સાઈટ નું લોક્ભોગ્ય સાહિત્ય ઉત્કૃષ્ટ રીતે દર્શાવવા તેના નિર્માણ ને આ ક્ષેત્રના શ્રેષ્ઠ ટેકનીકલ નિષ્ણાતોની સેવાઓ લેવાયેલ છે. સાઈટ પર દર્શાવેલા ચિત્રો અને વિડીયોમાંના મોટાભાગના રાઈટ્સ ખરીદ કરાયેલ છે. આ સિવાય સાઈટના નિર્માણ માટે ઈન્ટરનેટ અને અન્ય અનેક નિષ્ણાતોની સેવાઓનો પણ ઉપયોગ થયેલ છે. આ તમામ પેટે ઘણો ખર્ચ થયેલ છે. જે ડો.મૌલિક શાહ દ્વારા પ્રાપ્ત ડોનેશન અને આલાપ ક્રિએટીવ કોમ્યુનિકેશનની મૂડી થી ચૂકવાયેલ છે. આ વેબ સાઈટ ને વધુને વધુ લોકભોગ્ય અને આકર્ષક બનાવવા નીચે મુજબના ભવિષ્યના આયોજનો વિચારેલ છે.\nઆધુનિક સમય ની માગ અને આપણા દેશની સંસ્કૃતિ ને અનુરુપ સંપૂર્ણ વૈજ્ઞાનિક લેખો રજૂ કરવા. આ માટે વધુ નિષ્ણાતોની ટીમ ને ગુજમોમ માં સામેલ કરવા અને લેખન સેવાઓ લેવી જરુરી બને છે. ટેકનીક્લ નિષ્ણાતો ની સહાય જરુરી છે.\nગુજમોમ નાજ વિષયો ને સંલગ્ન આપણી ભાષામાં આપણા શૈક્ષણિક વિડીયો અને એનીમેશન ની રચના કરવી કે જે માતાઓ અને શિશુ સંભાળમાં ઉપયોગી બને.\nવિદેશી ભાષામાં બનેલા સારા વિડીયોને ગુજરાતી ભાષામાં ડબ કરાવવા.\nલેખ સાથે જરુરી ચિત્રો કે ફોટોગ્રાફ આપણી જરુરીયાત મુજબ નિષ્ણાતો પાસેથી મેળવવા કે દોરાવવા.\nવેબ કાસ્ટ દ્વારા ઘેર બેઠા માતાઓ ને ચર્ચાત્મક માર્ગદર્શન આપતા પ્રેગ્નન્સી ક્લાસ શરુ કરવા.\nગુજરાત ના અનેક શહેરોમાં વિવિધ સ્ત્રીરોગ નિષ્ણાતો ને ત્યાં પ્રેગ્નંસી ક્લાસ શરુ કરવા ટેકનીકલ સહાય આપવી અને માર્ગદર્શક સાહિત્ય પૂરુ પાડવુ.\nઉપરોક્ત તમામ ઉદેશ્યો પાર પાડવા અમો કટિબધ્ધ છીએ. અને આ ઉદેશ્ય જો સાકાર થશે તો ગુજરાતી માતાઓ અને શિશુને એક અણમોલ વૈજ્ઞાનિક સાહિત્યની ભેટ આપવામાં અમો ચોક્કસ સફળ થશુ. આ તમામ કાર્યો માટે વેબ સાઈટ ને મોટી આર્થિક સહાયની જરુર છે. ગુજમોમ આ માટે પોતાના વાચક મિત્રોને – કોર્પોરેટ સમુહોને – સંસ્થાઓને પોતાના થી શક્ય એટલી દાન રાશિ મોકલવા હાર્દિક અપીલ કરે છે.\nઆપનું યોગદાન કેવી રીતે આપશો? ચેક /ડીમાન્ડ ડ્રાફ્ટ\nઆપ અમોને આપનું યોગદાન ચેક /ડીમાન્ડ ડ્રાફ્ટ દ્વારા "Aalap creative communication" ના નામે આલાપ ક્રિએટીવ કોમ્યુનિકેશનના સરનામે મોકલી શકો. અમારુ એકાઉન્ટ નં - 325120110000138 બ્રાંચ - બેંક ઓફ ઈંડીયા - હોસ્પીટલ રોડ , જામનગર.(ગુજરાત- ભારત )\nઅમારુ એકાઉન્ટ - નં - 325120110000138 બેંક IFSC : BKID0003251 બ્રાંચ - બેંક ઓફ ઈંડીયા - હોસ્પીટલ રોડ , જામનગર.(ગુજરાત- ભારત )\nસાઈટ સંચાલકનું સરનામું આલાપ ક્રિએટીવ કોમ્યુનિકેશન 201 – ક્રિશ્ના એપાર્ટમેંટ પાર્ક કોલોની જામનગર (ગુજરાત) ફોન – 09825865669 Email : aalapcc@gmail.com How to contribute? Cheque/DD\nSend your contribution to us by Cheque/DD in name of : "Aalap creative communication " payable at Jamnagar (Gujarat) Bank Account Number : 325120110000138 Branch: Bank of India, Hospital Road, Jamnagar (Gujarat-India)\nBank Account Number : 325120110000138 Branch IFSC: BKID0003251 Branch: Bank of India, Hospital Road, Jamnagar (Gujarat-India)\nAddress Aalap Creative Communications 201- Krishna Apartment. Park Colony, Jamnagar (Gujarat) Phone - 09825865669 Email : aalapcc@gmail.com\nઆ લેખ વિશે તમારી ગમતી સોસીઅલ વેબસાઈટ પર તમારા મિત્રો ને જણાવો... ગુજ્મોમ.કોમ\nગુજ્મોમ.કોમ વિશે ઉપયોગી વેબ સાઈટસપ્રતિસાદઅમારો સંપર્ક કોપીરાઇટઆપનું યોગદાન ડિસ્ક્લેમર\tપ્રસુતિની ડ્યુ ડેઈટ


રાકેશ ટિકૈતના તીખા તેવર... Rakesh Tikait said False cases do not suppress the voice of the farmer\nરાકેશ ટિકૈતે : સરકાર માનશે નહીં ઈલાજ કરવો પડશે\nFalse cases do not suppress the voice of the farmer (પ્રતિકાત્મક તસવીર)\nનવી દિલ્હી : કેન્દ્ર સરકારે લાવેલા3કૃષી કાયદા વિરૂધ્ધમાં ખેડૂતો મહિનાઓથી વિરોધ કરી રહ્યાં છે. છેલ્લા 200 કરતા વધારે દિવસોથી ખેડૂતો દિલ્હી આસપાસ આંદોલન અને ધરણા પ્રદર્શન કરી રહ્યાં છે. આ બાબતે ખેડૂત નેતા રાકેશ ટિકૈતે( Rakesh Tikait ) ગઈકાલે રવિવારે ટ્વિટ કરી જણાવ્યું છે કે “સરકાર માનશે નહીં.\nRakesh Tikait said False cases do not suppress the voice of the farmer\nઈલાજ તો કરવો પડશે. ટ્રેક્ટરો સાથે પોતાની તૈયારી રાખો. જમીન બચાવવા આંદોલન તેજ કરવું પડશે.”બાદમાં આજે સવારે તેમને ટ્વિટ કરીને જણાવ્યું છે કે “કાં તો ખેડૂત અને જનતા રહેશે કાં તો આ સરકાર. અન્નદાતાનો અવાજ ખોટા મુકદ્દમા કરવાથી દબાવી નહીં શકાય.”\nરાકેશ ટિકૈતના તીખા તેવર ભર્યા ટ્વિટથી ખેડૂતોનું આંદોલન વધુ વેગ પકડી શકે છે. સાથે જ ખેડૂતોના આંદોલનની સીધી જ અસર આગામી વિધાનસભાની ચૂંટણીઓમાં જોવા મળી શકે છે તેવું જાણકારોનું માનવું છે.\nઅત્રે ઉલ્લેખનીય છે કે, છેલ્લા6મહિના કરતા પણ વધારે સમયથી દિલ્હીની વિવિધ સરહદોએ મોટી સંખ્યામાં પંજાબ, હરિયાણા અને પશ્ચિમી યુપીના ખેડૂતો વિરોધ પ્રદર્શન કરી રહ્યા છે. ખેડૂતો ગત વર્ષે બનાવવામાં આવેલા કૃષિ કાયદા રદ્દ કરવા અને એમએસપી પર કાયદો બનાવવા માગણી કરી રહ્યા છે.\nદિલ્હીની સરહદે આંદોલન અન્ ધરણા કરી રહેલા ખેડૂતો અને સરકાર વચ્ચે હાલ સુધી કોઈ ઉકેલ નીકળતો જણાતો નથી. અગાઉ આ બાબતે બંને પક્ષે ઘણા તબક્કામાં વાતચીતનો દૌર ચાલ્યો હતો પરંતુ દરેક તબક્કે બેઠક પરિણામ સુધી પહોંચી શકી નથી.\nવધુ વાંચો – Farmers Protest -પોલીસે કિસાન આંદોલન સ્થળ પરના રસ્તા ખોલવાનું ચાલુ કર્યું.\nવધુ વાંચો – ખેડૂત આંદોલન આટલા મહિના સુધી ચાલશે, ટિકૈતે આપ્યો જવાબ Farmers Protest News\nખેડૂતોના મુદ્દે કેન્દ્ર સરકાર સ્પષ્ટ રીતે જણાવી દિધું છે કે તે કાયદો રદ્દ નહીં કરે. પરંતુ જો ખેડૂત સંશોધન કરાવવા ઈચ્છે છે તો તેઓ એ માટે સરકાર તૈયાર છે. એક તબક્કે તો કેન્દ્ર સરકારે ખેડૂતોને કાયદા દોઢ વર્ષ માટે સ્થગિત રાખવાનો પણ પ્રસ્તાવ આપ્યો હતો. પરંતુ ખેડૂતો મક્કમ રીતે આંદોલનની શરૂઆતથી જ આ કાયદાઓ રદ્દ કરવા અને એમ.એસ.પી. પર કાયદો બનાવવાની માંગણી કરી રહ્યા છે.\nથોડા દિવસ અગાઉ કેન્દ્રીય કૃષિ મંત્રી નરેન્દ્ર સિંહ તોમરે ફરી જણાવ્યું હતું કે કેન્દ્ર સરકાર ખેડૂતો સાથે વાતચીત કરવા માટે તૈયાર છે. જોકે કાયદાઓને રદ્દ નહીં કરવામાં આવે.\nTags: ખેડૂત આંદોલન Farmer Protestરાકેશ ટીકૈત Tikait\nરાજકોટ મહાનગરપાલિકાના વેક્સિન મહાઅભિયાનનો શુભારંભ.


Libra (તુલા-ર,ત.) - AstroGujarati\nहोम Libra (તુલા-ર,ત.)\nપરિવારનું સુખ મધ્યમ છે. પરંતુ પરિવારના બધા જ સભ્યો સાથે એકબીજાને મળીને કામ કરશો તો સમય ઘણો જ સારી રીતે પસાર થઇ જશે. એક વસ્તુનું ધ્યાન રાખવાનું છે. તમારાથી તમારા ભાઈ-બહેન નાના હોય તો તેમના સ્વાસ્થ્ય ઉપર કુપ્રભાવ પડી શકે તેમ છે અને તેથી જ તેમના ઉપર પુરું ધ્યાન રાખવું જરૂરી છે. પ્રેમ સબંધોના માટે સારું છે. જુના પ્રેમ સબંધો નવીનતા લાવે. માતા-પિતાનું સુખ સારું જોવાય. સબંધો પણ સારા રહે. ભાગીદારીના ધંધામાં જે ભાગીદારી હોય તેની સાથે વ્યવસાયિક સબંધોનો વિકાસ પામે. મિત્રો સાથે પણ સબંધો સારા રહે.\nઆરોગ્ય સુખાકારીમાં નાની-મોટી કોઈપણ તકલીફ થાય તો તેનું ધ્યાન રાખવું જરૂરી છે. થકાવટ મહેસુસ કરશો અને તેનો પ્રતિભાવ ચહેરા ઉપર જોઈ શકશો. બાળકોનો પણ સ્વાસ્થ્ય સબંધી ખ્યાલ રાખવો જરૂરી છે. મોસમ બદલાવવાથી નાદુરસ્તી જોવાય. મોઢા ઉપર ગરમી વિકાર થઇ શકે.\nવ્યાપારમાં જોતા તમારા જે વ્યાપારિક સબંધો હોય તેના થકી તમને વ્યાપારમાં સહાયતા મળશે. નવો પ્રોજેક્ટ તમે જે ચાલુ કરેલા હશે તેનાથી તમે ઉત્સાહિત રહેશો. સંયુક્ત વ્યાપારમાં સંભાળીને કામકાજ કરવું જોઈએ. નવું ઉત્પાદન પણ શરૂ કરશો. સફળ પણ થવાશે. પરંતુ લાભ ઓછા મળશે. આ સમયની કરેલી મહેનતનું ફળ પછીના સમયમાં જોવાશે.\nઅભ્યાસ પૂર્ણ થયા બાદ નોકરી તમે શોધતા હશો તેનો સમય તમારા માટે હવે આવી ગયો છે. નોકરી માટે ઈન્ટરવ્યું આપવા જવાનું થશે અને તેમાં સફળતાઓ પણ મળશે. સ્વભાવમાં નમ્રતા હોવાથી લાભ મળશે. ગુસ્સા વધારે પડતો કરવાથી નુકસાન થાય. ધૈર્ય-ધીરજ રાખીને કામ કરવું જે આપને નોકરીમાં અવશ્ય ફળદાયી બનશે.\nપ્રેમ સંબધો માટે સ્ત્રીઓને સારું છે. જુના સબંધોમાં નવીનતા લાવવાનો પ્રયત્ન કરશો. માતા-પિતાનું સુખ સારું રહેશે. પતિ-પત્ની વચ્ચે નિર્મળ પ્રેમ વૃદ્ધિ કરશે. સામાજિક રૂપથી જોતા નવા મિત્રો સાથે મિલન-મુલાકાત થાય. અને મેલજોલ તેમની સાથે સારો રહે.ઉ\nपिछला लेखVirgo (કન્યા-પ,ઠ,ણ.)\nअगला लेखScorpio (વૃશ્ચિક-ન,ય.)


> રિસોર્સ > વિન્ડોઝ > વિન્ડોઝ XP રાખે રીબૂટ [હલ]\nમારા વિન્ડોઝ XP અને ઉપર પુનઃશરૂ રાખે ..?\nહું એક પરિમાણ 3000 XP અને મારું કમ્પ્યુટર દંડ ગઇકાલે કામ કરતો હતો અને આજે માત્ર હું એક સિસ્ટમ સુરક્ષિત મોડ પર પુનઃસ્થાપિત ચાલી હતી પરંતુ તે કામ ન હતી પુનઃશરૂ રાખે છે છે. હું એવું પુનઃશરૂ રાખે શા માટે ખબર dont. આ સમસ્યા ઠીક કરવા માટે કોઈ રસ્તો છે? હું મહત્વપૂર્ણ ફોલ્ડર્સ અને બેકઅપ નથી કે ફાઈલો હોય છે. અગાઉ થી આભાર.\nતમારા Windows XP પુનઃશરૂ રાખે છે, તો તમે તેને સુધારવા માટે મદદ અને સામાન્ય પાછા તમારી સિસ્ટમ મેળવી શકો છો કે જે થોડા માર્ગો છે. સૌ પ્રથમ , તમારી સિસ્ટમ પુનઃસ્થાપિત કરવાની સુરક્ષિત મોડ માં મેળવો: મેનુેનુ> કાર્યક્રમો> સહાયક સામગ્રી> સિસ્ટમ સાધનો શરૂ કરો અને . સિસ્ટમ પુનઃસ્થાપિત પસંદ બીજું તમે પહેલાં તમારી સિસ્ટમ બેકઅપ નથી, તો તમે ડિસ્ક સ્થાપિત વિન્ડોઝ XP સાથે તમારા એક્સપી સુધારવા માટે પસંદ કરી શકો છો,: વિન્ડોઝ XP સાથે તમારાં કમ્પ્યૂટરને બુટ ડિસ્ક સ્થાપિત કરવા માટે અને તમારા એક્સપી સુધારવા માટે વિકલ્પ પસંદ કરો.\nએક વિન્ડોઝ સ્થાપિત ડિસ્ક નથી અથવા તે હજુ પણ કામ કરતું નથી? તમે પસંદ કરવા માટે જરૂર ત્રીજા માર્ગ : તમે તમારા કમ્પ્યુટરને ઍક્સેસ મદદ અને તમારા Windows સમસ્યાઓ સુધારવા કરી શકો છો કે જે વિન્ડોઝ બુટ કરી શકાય તેવી CD અથવા USB મળે છે. અહીં મારી ભલામણ છે: Wondershare LiveBoot બુટ CD / યુએસબી . તમે બુટ કરી શકાય તેવી CD અથવા USB કરો અને તમારા XP સમસ્યાને દૂર કરવા માટે તેનો ઉપયોગ કરી શકો છો.\n3 પગલાંઓ તમારા વારંવાર રીબૂટ XP ઍક્સેસ અને સમસ્યાને દૂર કરવા માટે\nઆ સોફ્ટવેર ખરીદી કર્યા પછી, તમે ડાઉનલોડ લિંક અને Wondershare પાસેથી પરવાનો મળશે. ડાઉનલોડ કરો અને એક સારા કામ કમ્પ્યુટર પર સ્થાપિત કરો, અને પછી બુટ કરી શકાય તેવી CD / USB ડ્રાઇવ બનાવવા અને તમારા XP બુટ સમસ્યા હલ કરવા માટે નીચે પગલાંઓ અનુસરો.\nStep1. તમારા Windows XP માટે બુટ કરી શકાય તેવી CD / USB ડ્રાઇવ બનાવો\nસ્થાપિત કરવા અને કાર્યક્રમ ચલાવ્યા પછી, પુન: શરૂ રાખે છે કે કમ્પ્યૂટરમાં ખાલી CD અથવા USB ડ્રાઇવ દાખલ કરો. અનુસરો તરીકે વિઝાર્ડ પર બુટ કરી શકાય તેવી CD અથવા USB બનાવે માર્ગદર્શનો છે. તમારા પોતાના માટે પસંદ કરો અને લીલા બર્નિંગ બટન પર ક્લિક કરો, અને પછી તમારા બુટ કરી શકાય તેવી CD અથવા USB ડ્રાઇવ હવે બર્ન થાય છે.\nઆગળ, રીબુટ રાખે છે કે કોમ્પ્યુટર પર સ્વિચ કરો. કમ્પ્યૂટરમાં બળી CD અથવા USB ડ્રાઇવ દાખલ કરો અને તે રીબુટ કરો. સિસ્ટમ લોડ બીપ સુનાવણી, ત્યારે પ્રેસ F12 બુટ ઉપકરણ મેનુ માં મેળવો. અહીં, મેનુ માં "ઓનબોર્ડ અથવા USB CD-ROM ડ્રાઈવ" પસંદ કરો, અને તમે અનુસરો તરીકે વિન્ડો મળશે. તમારા રીબુટ XP સિસ્ટમ ઍક્સેસ કરવા માટે "LiveBoot માંથી બુટ" પર ક્લિક કરો.\nStep3. તમારા "વિન્ડોઝ XP પુનઃશરૂ રાખે છે" સમસ્યાને ઉકેલવા\nતમે સિસ્ટમ વાપરી રહ્યા હોય ત્યારે થોડી મિનિટો પછી, Wondershare LiveBoot આપમેળે દેખાય છે. આ "Windows રીકવરી" પર જાઓ અને "Loading ભંગાણ ઉકેલ" પસંદ કરો. અહીં તમે બેઠક કરી રહ્યાં છો આ સમસ્યા લક્ષણ યાદી થયેલ છે તે જોવા મળશે. પર વાંચો, અને તમે તેને નીચેના ઉકેલ મેળવી શકો છો. પૂરી પાડવામાં આવેલ પદ્ધતિઓ અનુસરવા અને હવે તમારા સમસ્યાને દૂર કરવા માટે શરૂ થાય છે.\nતમાર�? ડેસ્કટોપ માટે ટોચન�? 20 ભયાન�? વિન્ડો�? 10 વોલપેપરો\nવિન્ડો�? ફો�? માટે આઇફો�? ડેટા સ્વિ�? કરવા માટે કેવી રીતે\nકેવી રીતે વિન્ડો�? સરળતાથી અદભૂ�? ઘર ફિલ્મો બનાવવા 7


Gujarati News » National » Farmers protest farmers are being arrested by making false cases alleges kisan morcha\nFarmers Protest: ખેડૂતોને ખોટા કેસ કરીને ફસાવવામાં આવી રહ્યા છે, સંયુક્ત કિસાન મોરચાનો આક્ષેપ\nખેડૂતો છેલ્લા ઘણા દિવસોથી કેન્દ્રના ત્રણ નવા કૃષિ કાયદાઓ વિરુદ્ધ આંદોલન કરી રહ્યા છે અને તેઓ કાયદાઓ રદ કરવાની માંગ પર અડગ છે.\nFeb 13, 2021 | 7:04 PM\nFarmers Protest: ખેડૂતો છેલ્લા ઘણા દિવસોથી કેન્દ્રના ત્રણ નવા કૃષિ કાયદાઓ વિરુદ્ધ આંદોલન કરી રહ્યા છે અને તેઓ કાયદાઓ રદ કરવાની માંગ પર અડગ છે. આ દરમિયાન સંયુક્ત કિસાન મોરચાએ શનિવારે એક પ્રેસ કોન્ફરન્સમાં આરોપ લગાવ્યો છે કે ખેડૂતોને ખોટા કેસમાં ફસાવવામાં આવી રહ્યા છે, તેમને હેરાન કરવામાં આવી રહ્યા છે.\nયુનાઈટેડ કિસાન મોરચાએ જણાવ્યું હતું કે, 26 જાન્યુઆરીએ ટ્રેક્ટર પરેડમાં ભાગ લેનારા 16 Farmers હજુ પણ ગાયબ છે. તે જ સમયે પ્રજાસત્તાક દિવસની ઘટનાની ન્યાયિક તપાસ થવી જોઈએ. જ્યારે ખેડૂત નેતાઓએ દાવો કર્યો છે કે દિલ્હી પોલીસે 14 એફઆઈઆરમાં 122 ખેડૂતોની ધરપકડ કરી છે. યુનાઈટેડ મોરચો ધરપકડ કરાયેલા ખેડૂતોને કાનૂની અને આર્થિક સહાય પૂરી પાડશે.\nખેડૂત નેતા બલબીરસિંહ રાજેવાલે કહ્યું, ‘ભારત સરકાર જૂઠ્ઠાણા ફેલાવીને આખા દેશને ગેરમાર્ગે દોરી રહી છે. સરકાર કહી રહી છે કે અમને આ કાયદાઓમાં વાંધો શું છે તે કહેવામાં આવતું નથી સરકાર સાથેની 11 બેઠકોમાં અમને દરેક કલમ પર3વાર કહેવામાં આવ્યું છે કે તેમાં શું વાંધા છે. કૃષિ કાયદાની વિરુદ્ધ દિલ્હીની સરહદો પર ખેડૂતોનો વિરોધ ચાલુ છે. આવી સ્થિતિમાં આંદોલનને વધુ તીવ્ર બનાવવા અને દેશભરમાં ફેલાવવા માટે મહાપંચાયતો જુદા જુદા ભાગોમાં થઈ રહી છે, જેમાં રાકેશ ટિકૈત જોડાઈ રહ્યા છે. જો કે ગાજીપુર બોર્ડર પર તેમની ગેરહાજરીમાં ખેડૂતોમાં ઉત્સાહ ઓછો જોવા મળે છે.\nઆ આંદોલન જન મુક્તિ આંદોલન છે\nભારતીય કિસાન યુનિયનના રાષ્ટ્રીય પ્રવક્તા, રાકેશ ટિકૈતે આ અંગે કહ્યું હતું કે, “આ આંદોલન એક જન મુક્તિ આંદોલન છે. લોકો બંધક છે અને તેમને મુક્ત થવું પડશે તેથી જ મહાપંચાયત થઈ રહી છે. આંદોલનને 80 દિવસ થયા છે, ધીરે ધીરે, ખેડૂતોએ નેતાઓની તેના પર પકડ ઘટી રહી છે. તેથી જ તેમની મિલકતો પર સવાલ ઉઠી રહ્યા છે. આ તરફ ટિકૈતે કહ્યું, મને ખબર નથી કે મારી પાસે કેટલી સંપત્તિઓ છે મારી પાસે કંઈ નથી.\n14 ફેબ્રુઆરીએ ખેડૂતો કેન્ડલ માર્ચ કરશે\nખેડૂત સંગઠનોના નેતાઓના જણાવ્યા અનુસાર, આ આંદોલન દરમિયાન અત્યાર સુધીમાં 228 ખેડૂતો શહીદ થયા છે. બીજી તરફ 14 ફેબ્રુઆરીએ પુલવામા હુમલાના શહીદોને યાદ કરીને ભારતભરના ગામડાં અને નગરોમાં મશાલ સરઘસ અને મીણબત્તી કૂચનું આયોજન કરવામાં આવશે. આંદોલનમાં શહીદ થયેલા ખેડૂતોને શ્રદ્ધાંજલિ પણ અપાશે. જય જવાન, જય કિસાન આંદોલનના આદર્શ પુનરાવર્તિત કરીશું.\nઆ પણ વાંચો: Bhavnagar : પાલિતાણામાં કોંગ્રેસના મેન્ડેટ ફાટયા, મેન્ડેડ ઝુંટવી અજાણ્યા શખ્સે ફાડી નાખ્યા\ndelhiFarmer Protestfarmersfarmers protestKisan Morcha


8 ways you can customize Windows 10 - Gujarati Gizbot\n8 રીતે તમે વિન્ડોઝ 10 કસ્ટમાઇઝ કરી શકો છો\nજો તમે તમારી હાલની વિન્ડોઝ 10 ના દેખાવથી કંટાળી ગયા છો, તો ત્યાં ઘણી બધી રીતો છે, જ્યાં તમે નવા અને સારા થીમ વોલપેપર પસંદ કરી શકો છો.\nએટલું જ નહીં પરંતુ ટાસ્ક કરવા માટે બીજા પણ ઘણા રસ્તા છે જેના વિશે તમને ખબર પણ નહીં હોય. આજે તમે એવી જ કેટલાક ટિપ્સ વિશે તમને જણાવવા જઈ રહ્યા છે.\nમેક ઓએસ ની જેમ જ, વિન્ડોઝ 10 પણ તમને ઘણાબધા ડેસ્કટોપ પેનલમાં સ્ક્રીનને વિભાજિત કરવાની મંજૂરી આપે છે. જેના માટે તમે ટાસ્ક બાર ના ટાસ્ક વ્યુ માં જઈને ડેસ્કટોપ માં એડ અને સ્વાઇપ કરી શકો છો અથવા તો તમે Windows + Ctrl + ઝડપથી અને સ્વેપ કરવા માટે ડાબા અને જમણા તીરને દબાવો.\nસ્ટાર્ટ મેનુ લેઆઉટ બદલવું\nતમે કિનારીઓ પર ખેંચીને, ટાઇલ્સને બદલી, તમને ગમતી એપ્લિકેશનને અનપિન કરો અને ઘણું બધું કરીને તેનું કદ બદલીને વિન્ડોઝ 10 માં પ્રારંભ મેનૂને કસ્ટમાઇઝ કરી શકો છો.\nયુઝરનો અનુભવ સરળ અને સરળ બનાવવા માટે માઇક્રોસોફ્ટે વિન્ડોઝ 10 માં તેનો પોતાનો વૉઇસ સહાયક કોર્ટાના બનાવ્યો છે. ડિફોલ્ટથી, તમે માઇક સિમ્બોલ પર ક્લિક ન કરો ત્યાં સુધી તમે કોર્ટાના સાથે ઈન્ટરૅક્ટ કરી શકતા નથી. પરંતુ તમે સર્ચ બાર પર ક્લિક કરીને -> સેટિંગ્સ ગિયરને ક્લિક કરી અને "હે કોર્ટાના એક્ટિવેટ કરીને તેને બદલી શકો છો. હવે તમે કંઈપણ ક્લિક કર્યા વગર તેને કૉલ કરી શકો છો.\nબેટરી સેવર ઓપશન\nબેટરી સેવર ઓપશન વિન્ડોઝ 10 બેટરી સેવર ઓપશન સાથે આવે છે. જે તમને મિટિંગ, પ્રેઝેન્ટેશન જેવી અગત્યની પળોમાં ખુબ જ ઉપયોગી સાબિત થઇ શકે છે. આ ઓપશનની મદદથી બેકગ્રાઉન્ડમાં ચાલતી એપ ડાઉન થઇ જાય છે અને સ્ક્રીન બ્રાઇટનેસ પણ ઓછી થઇ જાય છે.\nસેટ અપડેટ ટાઈમિંગ\nવિન્ડોઝ 10 માં સૌથી વધુ કાંટાળા જનક બાબત તેમાં આપવામાં આવતી અપડેટ છે. બગ સુધારા અથવા અન્ય અપડેટ્સ પૉપઅપ થાય છે અને અમને મીટિંગની મધ્યમાં સિસ્ટમને પુન: શરૂ કરવા માટે પ્રોમ્પ્ટ કરે છે. જો કે, તમે તેને અપડેટ સમય બદલીને બનતા અટકાવી શકો છો. સેટિંગ્સ -> અપડેટ અને સુરક્ષા -> સેટિંગ્સ અપડેટ કરો પર જાઓ. હવે સમય કાઢો કે જે તમને ખલેલ પહોંચાડવા નથી માંગતા.\nએન્ડ્રોઇડ ફોન ની જેમ, તમે મેપ ને તમારા વિન્ડોઝ 10 સિસ્ટમ પર ઓફલાઇન સાચવી શકો છો. માઈક્રોસોફ્ટ પાસે પોતાના મેપ છે, જે ઇન્ટરનેટ પર કામ કરે છે. જો કે, ઇન્ટરનેટ કનેક્શનની જગ્યાએ નહીં હોય ત્યારે, તે ઑફલાઇન સેવ કરવાનાં વિકલ્પો પણ છે. તમે સેટિંગ્સ -> એપ્લિકેશનો -> ઑફલાઇન મેપ પર જઈને આ કરી શકો છો હવે તમે સાચવવા માંગો છો તે સ્થાન પસંદ કરો\nનાઈટ લાઈટ ટર્ન ઓન કરો\nકેટલાક રિસર્ચ અનુસાર, ડિસ્પ્લેમાંથી બહાર નીકળેલા બ્લુ લાઈટ અમારા શરીર માટે ખરાબ છે, જેના કારણે અમારી ઊંઘની ખબર બની શકે છે જો કે, તમે તમારી સ્ક્રીન થોડી ગરમ બનાવીને તે ટાળી શકો છો. સેટિંગ્સ પર જાઓ -> ડિસ્પ્લે -> નાઇટ લાઇટ સક્રિય કરો વધુમાં, તમે સમયને સુનિશ્ચિત પણ કરી શકો છો, જેથી તે આપમેળે સક્રિય થઈ જાય.\nતમે હંમેશા તમારા ફોનને તમારા ખિસ્સામાં રાખો છો, જો તમે તેને યોગ્ય રીતે લૉક કરશો નહીં? પછી તમારા પીસી વિશે શું? હવે તમે તમારા પીસીને બ્લૂટૂથ કનેક્શન પર તમારા મોબાઇલ સાથે કનેક્ટ કરી શકો છો. એકવાર તમે રેન્જમાંથી નીકળો, તમારા પીસીને આપમેળે લૉક કરવામાં આવશે.


હજુ મારે ઘણું પ્રૂવ કરવાનું છેઃ યામી | I still have enough to offer: Yami - Sambhaav News\nતાજેતરમાં રિલીઝ થયેલી ફિલ્મ ‘ઉરી’ બોક્સ ઓફિસ પર સફળ રહી તેનો ફાયદો તમામ કલાકારોને મળ્યો. વર્ષ ૨૦૧૨માં આયુષ્માન ખુરાના સાથે ‘વિકી ડોનર’થી કારકિર્દી શરૂ કરનાર યામી ગૌતમને તેનો ખાસ્સો એવો લાભ મળ્યો. છેલ્લે તેની સફળ ફિલ્મ ‘કાબિલ’ હતી. ત્યાર બાદ તેના ભાગમાં સારી ફિલ્મો આવી ન હતી. તે કહે છે કે ‘કાબિલ’ એક મોટી હિટ ફિલ્મ હતી, પરંતુ આ ફિલ્મની સફળતાને હું ઉતાવળમાં કેશ કરવા ઇચ્છતી ન હતી. તેથી મેં રાહ જોઇ.\nઆ કારણે ‘ઉરી’ અને ‘બત્તી ગુલ’ જેવી સારી ફિલ્મો મારા ભાગમાં આવી. ‘કાબિલ’ જેવી મોટી ફિલ્મ બાદ મારું કામ સરળ થઇ ગયું, છતાં પણ મારું માનવું છે કે મારે હજુ પણ મારી જાતને સાબિત કરવાની છે. તો શું યામી ગૌતમ ખુદને પ્રૂવ કરવા માટે ક્ષે‌િત્રય ફિલ્મોમાં કામ કરી રહી છે? તે કહે છે કે હું માત્ર સ્થાનિક ફિલ્મોમાં કામ કરવા ઇચ્છું છું. ભલે તેની ભાષા કોઇ પણ હોય.\nઆ જ કારણ છે કે સારી રિજનલ ફિલ્મોને મેં ખૂબ જ મહત્ત્વ આપ્યું છે. કન્નડ, તામિલ, તેલુગુ, મલયાલમ અને પંજાબી ફિલ્મોએ મારો ઉત્સાહ વધાર્યો છે. તામિલ અને તેલુગુની ઘણી ફિલ્મો મારી મોટી હિટ હતી, છતાં પણ મેં ત્યાંની ગણીગાંઠી ફિલ્મોમાં કામ કર્યું, પરંતુ એ પણ સત્ય છે કે હાલમાં મારી પ્રાથમિકતા હિંદી ફિલ્મો છે. યામી કહે છે મારે માત્ર ફિલ્મી સફળતા જોઇતી નથી. પોતાની ફિલ્મો સફળ થાય તો દરેકને ખુશી થાય છે, પરંતુ મારે તેની સાથે-સાથે એક કલાકારના રૂપમાં પણ સન્માન જોઇએ છે.\nદેશના આર્થિક વિકાસના દાવા સામે મૂડીઝને શંકા


ખેડુત આંદોલન:7કલાક ચાલેલી બેઠક અનિર્ણાયક,5 ડિસેમ્બરે ફરી ચર્ચા – Fact Finder News\nનવી દિલ્હી,3નવેમ્બર 2020 કૃષિ બિલ મુદ્દે વિરોધ પ્રદર્શન કરી રહેલા ખેડૂત અને કેન્દ્ર સરકાર વચ્ચે વિજ્ઞાન ભવનમાં યોજાયેલી બેઠક પૂર્ણ થઈ ગઈ છે. આ બેઠક આસરે સાડા સાત કલાક ચાલી હતી. હવે ફરી5ડિસેમ્બરે સરકાર અને ખેડૂતો વચ્ચે બેઠક યોજાશે. આ બેઠકોમાં અનેક મુદ્દે ચર્ચા કરવામાં આવી હતી. તો સરકારે ખેડૂતોના પશ્નોના પણ જવાબ આપ્યા હતા.\nઆ વચ્ચે માહિતી મળી છે કે MSPને લઈને સરકારે પોતાનું વલણ સ્પષ્ટ કરી દીધુ છે. એમએસપીના મુદ્દે કૃષિ મંત્રીએ કિસાનોને વિશ્વાસ અપાવ્યો કે, તેમાં કોઈ ફેરફાર થશે નહીં. કૃષિ મંત્રીએ કહ્યુ કે, ખેડૂતોની ચિંતા વ્યાજબી છે. અમે ઈચ્છીએ કે MSP મજબૂત થાય. MSPમાં કોઈ ફેરફાર થવાનો નથી.\nખેડૂત સાથે મેરાથોન બેઠક પૂર્ણ કર્યા બાદ કૃષિ મંત્રી નરેન્દ્ર સિંહ તોમરે કહ્યુ કે, સરકાર ખેડૂતોના હિત માટે પ્રતિબદ્ધ છે. ખેડૂતોની ચિંતા વ્યાજબી છે. સરકાર ખુલા મનથી ખેડૂત યૂનિયન સાથે ચર્ચા કરી રહી છે. કિસાનોની 2-3 બિંદુઓ પર ચિંતા છે. બેઠક શાંતિપૂર્ણ માહોલમાં યોજાઈ. APMCને મજબૂત બનાવવા પર સરકાર વિચાર કરશે.\nએક સવાલના જવાબમાં કૃષિ મંત્રીએ કહ્યુ કે, આંદોલન સમાપ્ત કરવાને લઈને ખેડૂતનેતાઓને કંઈ કહ્યુ નથી પરંતુ મીડિયાના માધ્યમથી ખેડૂતને આગ્રહ કરવા ઈચ્છુ છું કે સરકાર અને ખેડૂત યૂનિયનોની વાતચીત ચાલી રહી છે, તમે લોકો આંદોલન સમાપ્ત કરી દો. તેમણે કહ્યુ કે, વાતચીત શરૂ થઈ છે તો હલ નિકળશે.\nકૃષિ મંત્રીએ કહ્યુ કે, ખેડૂત યૂનિયન અને ખેડૂતની ચિંતા છે કે નવા એક્ટમાં APMC સમાપ્ત થઈ જશે. ભારત સરકાર આ વાત પર વિચાર કરશે કે APMC સશક્ત થાય અને APMCનો ઉપયોગ વધે. તેમણે કહ્યું કે, ખેડૂત યૂનિયનની પરાલીના વિષયમાં એક અધ્યાદેશ પર શંકા છે. વિદ્યુત એક્ટ પર પણ તેમની શંકા છે. તેના પર પણ સરકાર ચર્ચા કરવા તૈયાર છે.\nઅહીં ખેડૂત આંદોલનને લઈને કેન્દ્રીય પ્રધાન મુખ્તાર અબ્બાસ નકવીએ કોંગ્રેસ પર આકરા પ્રહાર કર્યા છે. તેમણે કહ્યું કે કોંગ્રેસ પક્ષની સમસ્યા એ છે કે સત્તા અને ખુરશીની લાલસા માટે તેમની લાળ આખો સમય ટપકતી રહે છે. તેમને લાગે છે કે ડર અને મૂંઝવણના વાતાવરણમાં લોકોને ગેરમાર્ગે દોરવાનું કામ કરો, પરંતુ તેમાં તેમને ક્યારેય સફળતા મળશે નહીં.\nતેમણે કહ્યું કે, જો ખેડૂત ભાઈઓને કોઈ પણ પ્રકારની મૂંઝવણ હોય તો સરકાર પ્રામાણિકતાથી તેમનો ભ્રમ દૂર કરવા માટે કામ કરી રહી છે. આ મૂંઝવણ ટૂંક સમયમાં દૂર થઈ જશે.\nઆ પહેલા સમાચાર આવ્યા હતા કે ખેડૂત સંગઠનો તેમની માંગણીઓ અંગે મક્કમ છે. બેઠકમાં સામેલ ખેડૂત નેતાઓએ સરકારને સ્પષ્ટ કહ્યું છે કે પરિસ્થિતિ અમારા નિયંત્રણથી બહાર આવી ચુકી છે. હવે ખેડૂતોને સમજાવવા અમારા હાથમાં નથી. ખેડૂત નેતાઓનું કહેવું છે કે આ આંદોલન હવે માત્ર ખેડુતોનું નથી, તે એક જન આંદોલન બની ગયું છે. ખેડુતોએ સ્પષ્ટ કહ્યું છે કે સરકારે કાયદો રદ કરવો પડશે, તો જ આંદોલનનો અંત આવશે.\nRelated Topics:bjpcongressfeaturedkisan Andolannational\nરાજસ્થાનમાં કોંગ્રેસ સરકાર પાસેથી સમર્થન પરત લેશે BTP, કર્યો દગાબાજીનો આક્ષેપ


શું તમને ખબર છે પિરિયડ્સ ના સમયે કેમ મહિલાઓ કેમ મંદિર નથી જતી? આ રહ્યું સાચું કારણ - Gujarati Times\nઆપણાં સમાજ માં ઘણાં એવા રિવાજો હોય છે જે આપણે બીજાને જોઈને આપણાં જીવન માં પણ અનુકરણ કરીએ છીએ અને ઉતારી લઈએ છીએ. એ રિવાજો ને ઊંડાણપૂર્વક જાણવા લોકો સંકોચ અનુભવતા હોય છે. તો અમુક લોકો કહેતા હોય છે કે રિવાજ પૂર્વજો થી ચાલતા આવે છે જો આપડે નિયમો નો વિરોધ કરીએ તો પિતૃઓનું અપમાન કર્યું ગણાય.\nએવા જ રીતિ-રિવાજો માં નો એક છે- માસિક ધર્મ ના સમયે મહિલાઓ મંદિર માં પ્રવેશ નિષેધ હોય છે. ભણેલા-ગણેલા લોકો એવું માને છે કે માસિક ધર્મ અર્થાત પિરિયડ ના પાછળ એક વૈજ્ઞાનિક કારણ છે. આ સમાજ માં પિરિયડ સાથે સંકળાયેલી ઘણી વાર્તાઓ છે જે સાંભળીને તમને ભરોસો નહીં થાય કે આવી ભયાનક વાતો ખાલી હિંદુ નહીં પરંતુ બધાં ધર્મ માં જોવા મળે છે. ચાલો જાણીએ આખરે માસિક ના સમયે છોકરીઓ કેમ મંદિર એ નથી જઇ શક્તી.\nદ્રૌપદી એ કરી એની શુરુઆત\nમહાભારત માં બતાવ્યુ છે કે જ્યારે યુધિષ્ઠિર ચૌપડ ની રમત માં દુર્યોધન ની સામે પરાજિત થઈ ગયા ત્યારે આખરે એમને દ્રૌપદી ને પણ દાવ પર લગાવી દીધી હતી અને હારી ગયા હતા. એ જીત માં દુશાસન દ્રૌપદી ને શોધતા-શોધતા એમના શયન કક્ષ માં પહોચી ગયા પણ પાંડવો ની પત્ની ગેરહાજર હતી. એવું બતાવમાં આવે છે કે એ સમયે દ્રૌપદી ના માસિક ધર્મ ચાલી રહ્યા હતા. જેના કારણે એ પૂરો સમય એક અલગ વસ્ત્ર પહેરી ને અલગ કક્ષ માં રહેતી હતી. એમના અનુસાર પિરિયડ ના સમયે સ્ત્રી નું શરીર અપવિત્ર માનવમાં આવે છે.\nઇન્દ્રદેવ ની કર્મો ની સજા મહિલાઓ ને\nપિરિયડ થી સંકળાયેલી બીજી એક રોચક ઘટના પૌરાણિક કથા ઑ માં વારંવાર જોવા મળે છે. ભાગવત કથા માં એક એવી ઘટના નું વર્ણન મળ્યું છે. જ્યારે, સંપૂર્ણ દેવલોક ના ગુરુ બૃહસ્પતિ દેવરાજ ઇંદ્ર થી નારાજ થઈ ગયા. દેવતાઓ માં પડેલા આ તકરાર નો ફાયદો ઉઠાઈને દાનવો એ દેવલોક પર હુકમ ચલાવ્યો અને ઇંદ્ર એમનો રાજપાટ ગુમાવી ચૂક્યાં. આવા સંકટ ના સમય માં એમને બ્રહ્મા સિવાય કોઈ બચાવી ના શકે. એ વિચારીને બ્રહ્મા જોડે મદદ માંગવા ગયા. એવું જાણવા મળ્યું કે એ દિવસે બ્રહ્મા એ ઇંદ્ર ને કોઈ બ્રાહ્મણ ની સેવા કરવાની પરામર્શ આપ્યું જેના કારણે દેવલોક ના ગુરુ બૃહસ્પતિ પ્રસન્ન થાય. પરામર્શ અનુસાર ઇંદ્ર એક બ્રહ્મજ્ઞાની ની સેવા માં ગયા હતા ત્યારે એ વાત ની ખબર થઈ કે એ બ્રહ્મજ્ઞાની એક અસુર માતા ના કોખ થી પેદા થયા હતા. એટલા માટે, એ અસૂરો નું સમર્થન પણ કરતાં હોય છે. આ સચ્ચાઈ જાણીને ઇંદ્ર ક્રોધિત થઈને એ બ્રાહ્મણ ની હત્યા કરી દીધી.\nચૂંકી આ સેવા ભાવ માં એમના શિષ્ય બની ગયા હતા અને ગુરુ હત્યા એક ઘોર પાપ હોય છે. એટલા માટે, બ્રાહ્મણ ની આત્મા એક ભયાનક રાક્ષસી નું રૂપ ધારણ કરી અને ઇંદ્ર ના ખૂન ની પ્યાસી થઈને ભટકવા લાગી. એમના પ્રકોપ થી બચવા ઇંદ્ર એક ફૂલ ની શરણ લીધી અને 1 લાખ વર્ષો સુધી ભગવાન વિષ્ણુ ની સાધના માં લીન થઈ ગયા હતા. ભગવાન વિષ્ણુ પ્રસન્ન થવાના કારણે એમનું અડધું પાપ ધોવાઈ ગયું પણ અડધું પાપ હજુ એમના માથા પર હતું.\nએ વખતે ઇંદ્ર માં જળ, જાડ, જમીન અને સ્ત્રી આ ચાર લોકો થી મદદ માંગી અને પાપ ને રાખવા ની ઘોષણા કરી. બધા એ સજા માટે માની તો ગયા અને બદલામાં અમુક વરદાન ની ઈચ્છા દર્શાવી. ત્યારે ઇંદ્ર એ જળ ને સદાય પવિત્ર રહેવાનુ વરદાન આપ્યું. જાડ ને ફરીથી ઊભા થઈને ઊગી શકે એવું વરદાન મળ્યું. ધરતી ને બધા પ્રકારની તકલીફો સહેવાની શક્તિ આપી. સ્ત્રી ને મળી કામ ની સૌથી વધારે આનંદ માણવાની ક્ષમતા એટલા માટે કામ-વાસના થી સ્ત્રીઓ હમેશાં વધારે ખુશ હોય છે. પરંતુ, વરદાનો ને બદલે પાપ લેવાની શરત રાખી હતી. જેના કારણે, પાણી ની ઉપર ઝાગ ને અપવિત્ર માનવમાં આવે છે, જાડ નમી નથી શકતા. ધરતી બંજર રહી જાય છે. તો સ્ત્રીઓ એ પાપ ને ગ્રહણ કરીને પિરિયડ માં આવે છે.\npreviousશું તમને ખબર છે આ છે ટીવી ની સૌથી5લોકપ્રિય અભિનેત્રીઓ ? જાણો\nnextઆ છે બૉલીવુડ ની9અભિનેત્રીઓ જે ખુશી થી બીજા ની પત્ની બનવા માટે તૈયાર થઈ ગઈ,જાણો એમના વિશે…


૨ માર્કની કિંમત | ડૉ. પ્રવીણ શાહ નો બ્લોગ\n૨ માર્કની કિંમત\t21 ઓક્ટોબર 2013 Leaveacomment\nઆજે એક ટૂંકી વાર્તા મૂકું છું.\n૨ માર્કની કિંમત\n“સર, મારા પેપરમાં ટોટલ કરવામાં બે માર્ક રહી ગયા છે. માર્કનો કુલ સરવાળો ૩૪ થાય છે, પણ આપે ૩૨ જ મૂક્યા છે.” એન્જીનીયરીંગ કોલેજમાં ભણતો તુષાર, તેના પ્રોફેસરને નમ્રતાપૂર્વક ફરિયાદ કરી રહ્યો હતો.\nપ્રોફેસર વ્યાસ સાહેબે તુષારના હાથમાંથી પેપર પાછું લીધું. પાનાં ફેરવ્યાં, પછી હોંશિયામાં મૂકેલા માર્કનો સરવાળો કરી જોયો. ૩૪ જ થતો હતો. ફરીથી ચેક કર્યું. પણ ગણિત એમ કંઇ ખોટું પડે ? કુલ માર્ક ૩૪ થતા જ હતા. “ભલે, મારી ભૂલ થઇ હશે” એમ માની પ્રોફેસરે તેને ૩૪ માર્ક કરી આપ્યા. ફરી એક વાર પેપરનાં પાનાં ફેરવીને ધારી ધારીને જોયું, તો એક પ્રશ્નના જવાબમાં ૨ માર્ક મૂકેલા હતા, તે ૨ ના આંકડાના અક્ષર, પોતાના અક્ષર કરતાં સહેજ જુદા લાગ્યા. આ તો એક શંકા માત્ર હતી. “વિદ્યાર્થીને તપાસેલું પેપર જોવા માટે આપ્યું, પછી આ વિદ્યાર્થીએ જાતે ૨ માર્ક હોંશિયામાં લખી નાખ્યા હશે ? ૨ માર્ક વધારી દેવા માટે તે આવું જુઠ્ઠું બોલતો હશે ?” વ્યાસ સાહેબને આવી શંકા તો આવી, પણ એની સાબિતી શું ? ‘હશે, જે હશે તે’ કહીને સાહેબે મન મનાવ્યું. પણ મનમાં એક અજંપો તો પેદા થયો જ.\nસામાન્ય રીતે કોલેજોમાં પ્રોફેસર પેપર તપાસીને માર્ક મૂકે, પછી તપાસેલું પેપર વિદ્યાર્થીઓને બતાવવાની પ્રથા નથી હોતી. પણ વ્યાસ સાહેબ એક ખેલદિલ માણસ હતા. વિદ્યાર્થીઓને, પોતે કેવું સાચુંખોટું લખ્યું છે તેનો ખ્યાલ આવે તે માટે તેઓ તપાસેલું પેપર જોવા આપતા હતા. પોતે મહેનતુ અને પ્રામાણિક હતા. વિદ્યાર્થીઓને સારું ભણાવવું, કામચોરી ના કરવી એ તેમની નીતિ હતી. આથી તો તે વિદ્યાર્થીઓમાં પ્રિય હતા, આદરપાત્ર હતા. વિદ્યાર્થીઓ હોંશે હોંશે તેમની આજ્ઞા માનતા. એક ખૂબ જ સરસ પ્રેમાળ વાતાવરણ તેમણે કોલેજમાં ઉભુ કર્યું હતું. તેઓ માનતા કે વિદ્યાર્થી મારી આગળ ખોટું ના બોલે, ગમે તેમ બહાનાં બતાવી, ખોટો લાભ ના મેળવી લે એ જરૂરી છે.\nપણ આ માહોલમાં આજે આ ‘૨ માર્ક’ વાળી ઘટનાથી તેઓ જરા વ્યથિત થઇ ગયા. કદાચ તુષાર સાચો હોય અને પોતાને, સરવાળો કરતી વખતે પેલા ૨ માર્ક નજરે ના પડ્યા હોય એવું યે બને. આમાં સાચું શું ? ૨ માર્કનો બહુ સવાલ નથી. પણ જો વિદ્યાર્થી ખોટું બોલતો હોય અને હું ૨ માર્ક ઉમેરી આપું તો પછી આ તો એક પ્રથા પડી જાય. બીજાઓને પણ આવું સૂઝે. પછી પરીક્ષાની કિંમત શું રહે ? હોંશિયાર અને નિષ્ઠાવાન વિદ્યાર્થીની આમાં શું સ્થિતિ થાય ? ક્યાં ખોટું થયું છે, અને ભૂલ કોની છે, એ શોધી તો કાઢવું જ છે.\nઆવું વિચારતાં, પ્રોફેસરને એક યુક્તિ જડી આવી. અને ફરી પરીક્ષાઓ આવે ત્યારે તે યુક્તિનો પ્રયોગ કરવાનું નક્કી કર્યું.\nછ મહિના પછી નવી સેમેસ્ટરની પરીક્ષાઓ આવી. વ્યાસ સાહેબે પોતાની રીતે જ પરીક્ષા લીધી. અને દર વખતની જેમ જ તપાસેલાં પેપર વિદ્યાર્થીઓને જોવા માટે આપ્યાં. તુષારે અને બીજા વિદ્યાર્થીઓએ પોતાનાં પેપરો જોયાં. વ્યાસ સાહેબ સામે ખુરસીમાં બેઠા હતા. થોડી વારમાં તુષાર ઉભો થયો અને વિશ્વાસપૂર્વક બોલ્યો, ” સર, મારા પેપરમાં માર્કનો સરવાળો કરવામાં ૩ માર્કની ભૂલ થઇ લાગે છે. મને ૩ માર્ક ઉમેરી આપો.”\nવ્યાસ સાહેબે આવું કંઇક થવાની ધારણા રાખી જ હતી. તેઓએ સ્વસ્થતાપૂર્વક તુષારને જવાબ આપ્યો, ” આ વખતે મેં તમને પેપરો જોવા આપતા પહેલાં, બધાનાં પેપરોની, આખેઆખી ઝેરોક્સ કોપી કઢાવી લીધી છે. બોલ તો તુષાર, તારા પેપરમાં માર્કના સરવાળામાં ભૂલ થઇ છે ખરી ? તુ ફરી ટોટલ ચેક કરી જો. તને જરૂર લાગે તો તારા પેપરની ઝેરોક્સ બતાવું”\nતુષાર શું બોલે ? તેની પોલ પકડાઈ ગઈ હતી. પોતે જાતે પેપરમાં, કોઇક જવાબ આગળ હાથથી ૩ માર્ક લખી દીધા હતા, તે હવે સાબિત થઇ ગયું હતું. વર્ગના બીજા વિદ્યાર્થીઓ આગળ તેનું માથું શરમથી ઝુકી ગયું. તેને પસ્તાવો થવા લાગ્યો અને મનમાં ગાંઠ વાળી કે પોતે હવે આવું કામ ક્યારે ય નહિ કરે.\nવ્યાસ સાહેબે તેને માફ કરી દીધો અને કહ્યું, “એન્જીનીયર બનવા માટે સખત મહેનતની જરૂર છે. ગમે તેવા સહેલા રસ્તે એન્જીનીયર બની તો જવાય, જિંદગી પણ ચાલ્યા કરે, પણ ઉજ્જવળ કારકિર્દી ના બને. સફળ બનવા માટે ખોટા ‘૨ માર્ક’ વાળી રીતો ના અપનાવવી જોઈએ.” તુષાર એક સફળ ઈજનેર બન્યો, એ કહેવાની જરૂર ખરી ?\nPrevious રૂપાલની પલ્લી Next વીરેશ્વર તથા પોળોનાં મંદિરોના દર્શને


PM Kisan Samman Nidhi Yojana : હોળીની આસપાસ આઠમો હપ્તો જમા થશે તે પહેલાં આ કામ કરો નહીં તો હવેથી તમને આ યોજનાનો લાભ નહીં મળે\nHomeકૃષિ સમાચારPM Kisan Samman Nidhi Yojana : હોળીની આસપાસ આઠમો હપ્તો જમા થશે તે પહેલાં આ કામ કરો નહીં તો હવેથી તમને આ યોજનાનો લાભ નહીં મળે\nKhedut Help - Thursday, March 11, 2021\nપ્રધાનમંત્રી કિસાન સન્માન નિધિ યોજના: પ્રધાનમંત્રી કિસાન સન્માન નિધિ યોજના (પીએમ કિસાન સન્માન નિધિ યોજના) હેઠળ વાર્ષિક 6,000 રૂપિયા ખેડૂતોના ખાતામાં જમા કરવામાં આવે છે. સરકારે આ યોજના હેઠળ અત્યાર સુધીમાં ખેડૂતો માટે સાત હપ્તા બહાર પાડ્યા છે.\nPM Kisan Dashboard\nજો કે, આ વખતે પ્રધાનમંત્રી કિસાન સન્માન નિધીનો આઠમો હપ્તો ખેડૂતોના ખાતામાં જમા કરતાં પહેલા સરકાર દ્વારા અયોગ્ય અને ગેરકાયદેસર લાભ લઈ રહેલા ખેડૂતોને બાકાત રાખવાનો નિર્ણય લેવામાં આવ્યો છે. પ્રધાનમંત્રી કિસાન સન્માન નિધીનો આઠમો હપ્તો બહાર પાડતા પહેલા યોજનાનો લાભ મેળવતા અયોગ્ય ખેડૂતોને બાકાત રાખવાનો નિર્ણય સરકાર દ્વારા લેવામાં આવ્યો છે. જો તમે હજી સુધી આ યોજના હેઠળ નોંધણી કરાવી નથી, તો પછી તમે 31 માર્ચ પહેલાં નોંધણી કરાવી શકો છો.\nપ્રધાનમંત્રી કિસાન સન્માન નિધિ યોજનાના લાભાર્થે ખેડૂતના નામે ખેતર અથવા ખેતીની જમીન હોવી જરૂરી છે. એવા ઘણા ખેડુતો પણ આ યોજના સાથે જોડાયેલા છે જેમના નામે જમીન નથી. સરકારે આવા ખેડુતોને આ યોજનામાંથી બાકાત રાખવાનો નિર્ણય લીધો છે.\nઅત્યાર સુધી સંયુક્ત કુટુંબના ખેડૂતો પણ આ યોજનાનો લાભ મેળવતા હતા. પરંતુ હવે કેન્દ્ર સરકારે સંયુક્ત પરિવારો માટેની પ્રધાનમંત્રી કિસાન સન્માન નિધિ યોજનાની શરતો પણ બદલી છે.\nહવે સંયુક્ત કુટુંબના ખેડુતોએ નોંધાયેલ જમીનની વિગતો તેમના નામે આપવાની રહેશે. જો કોઈ ખેડૂત તેના પરિવારના ખેતરમાં કૃષિનું કામ કરે છે તો કુટુંબના તે જ ખેડૂતને આ યોજનાનો લાભ મળશે જેના નામ પર વાવેતરની જમીન નોંધાયેલ છે. પ્રધાનમંત્રી કિસાન સન્માન નિધિ યોજનાનો લાભ લેવા સંયુક્ત પરિવારોના ખેડુતોએ તેમની જમીનનો હિસ્સો પોતાના નામે નોંધાવવો પડશે.\nચાલુ નાણાકીય વર્ષનો આ છેલ્લો મહિનો હોવાથી સરકાર ટૂંક સમયમાં પ્રધાનમંત્રી કિસાન સન્માન નિધિ યોજનાના આઠમા હપ્તાની રજૂઆત કરી શકે છે. પ્રધાનમંત્રી કિસાન સન્માન નિધિ યોજના હેઠળ અત્યાર સુધીમાં બે હજાર રૂપિયાના સાત હપ્તા ખેડૂતોના ખાતામાં જમા કરવામાં આવ્યા છે.\nકેન્દ્ર સરકાર હોળીના તહેવારની આસપાસ પ્રધાનમંત્રી કિસાન સન્માન નિધિ યોજનાનો આઠમો હપ્તો ખેડૂતોના ખાતામાં જમા કરી શકે છે. જો આવું થાય છે તો તે હોળીના પ્રસંગે ખેડૂતો માટે એક ભેટ હશે. જ્યારે પ્રધાનમંત્રી કિસાન સન્માન નિધિના આઠમા હપ્તા માટેની યાદી બહાર પાડવામાં આવે છે, ત્યારે ખેડૂત લાભાર્થીની સૂચિમાં તેમનું નામ ચકાસી શકે છે.\nમળતી માહિતી મુજબ સરકાર ગુજરાત, મધ્યપ્રદેશ, છત્તીસગઢ યુપી અને બિહાર સહિત અન્ય રાજ્યોના ખેડૂતોની આધાર ચકાસણી કરશે. આ સમય દરમિયાન, પીએમ કિસાન સન્માન નિધિ (પીએમ કિસાન સન્માન નિધિ) ની રકમનો લાભ ખેડૂતોને આપવામાં આવશે નહીં.\nજો તમારા આધારમાં કોઈ પણ પ્રકારની ભૂલ છે તો તેને 31 માર્ચ સુધીમાં ઠીક કરો નહીં તો તમારો પ્રધાનમંત્રી કિસાન સન્માન નિધીનો આઠમો હપ્તો અટકી શકે છે. તમે આધાર કાર્ડને ઓનલાઇન પણ સુધારી શકો છો. તો ચાલો આપણે અહીં જાણીએ કે આધારકાર્ડમાં થતી ભૂલને કેવી રીતે સુધારવી.\nખેડૂતોએ તેમના આધારકાર્ડની ઝેરોક્ષ કોપિ લીધા પછી બેંક શાખામાં જવું પડશે. ધ્યાનમાં રાખો કે તમારે એ જ બેંક અને શાખામાં જવાનું છે,જેનું એકાઉન્ટ તમે પ્રધાનમંત્રી કિસાન સન્માન નિધિ યોજનામાં આપ્યું છે. બેંકમાં જઈને અધિકારીને કહો કે તમારે બેંક ખાતાને આધાર સાથે લિંક કરવાનું છે. બેંક કર્મચારી તેમારા ખાતાને આધાર સાથે જોડશે. આ માટે તમારે બેંકમાં કોઈપણ જાતનો શુલ્ક આપવાનો નથી.\nહવે તમારે https://pmkisan.gov.in/ પોર્ટલ પર લોગિન કરવાનું છે. Payment Succes ટેબની નીચે ભારતનો નકશો દેખાશે. અહીં Dashboard લખેલું હશેતેના પર ક્લિક કરો. એક નવું પૃષ્ઠ ક્લિક થતાંની સાથે જ ખુલશે. આ Village Dashboard નું પેજ છે. અહીં તમે તમારા ગામની સંપૂર્ણ વિગતો લઈ શકો છો. અહીંયા સૌથી પહેલા રાજ્ય પસંદ કરો, ત્યારબાદ તમારા જિલ્લો પછી તાલુકો અને ત્યારબાદ તમારા ગામને સિલેક્ટ કર્યા પછી Show બટનને ક્લિક કરો. અહીંયા સંપૂર્ણ વિગત તમારી સામે હશે વિલેજ ડેશબોર્ડની નીચે ચાર બટનો હશે, જો તમે કેટલા ખેડુતોનો ડેટા પહોંચી ગયો છે તે જાણવા માંગતા હો, તો ડેટા રિસીવ્ડ પર ક્લિક કરો. કેટલા ખેડૂતોનો ડેટા પહોંચવાનો બાકી છે તે જોવા બીજા બટન પર ક્લિક કરો.


article by jpchoukse | એકતા કપૂર અને ઈમ્તિયાઝ અલીની ‘લૈલા-મજનૂ’ - Divya Bhaskar\nએકતા કપૂર અને ઈમ્તિયાઝ અલીની ‘લૈલા-મજનૂ’\nઈમ્તિયાઝ પ્રતિભાશાળી છે અને મહેનત પણ કરે છે. તે ફિલોસોફિકલ વિચારોથી પ્રભાવિત છે. તે શૂટિંગ માટે ઘણો ખર્ચ કરે છે અને સમય પણ લે છે. એકતા કપૂર બજેટમાં કામ કરે છે અને કોઈ પણ પ્રકારનો ફાલતુ ખર્ચ તેમને મંજૂર નથી. ઈમ્તિયાઝ અલી અને એકતા કપૂર મળીને સદીઓ જૂની પ્રેમ કથા લૈલા-મજનૂ પર ફિલ્મ બનાવી છે. એ વાત તો દેખીતી છે કે, ઈમ્તિયાઝ અલીએ પોતાની શૈલીમાં પરિવર્તન કર્યું છે અને થોડું એકતાએ પણ નમતું જોખ્યું છે જેના કારણે આ ફિલ્મ સંભવ બની શકી છે. ફિલ્મનું મોટાભાગનું દિગ્દર્શન ઈમ્તિયાઝ એલીના નાના ભાઈ સાજીદ અલીએ કર્યું છે. ઉલ્લેખનીય છે કે, રીમા જૈનના પુત્ર સાથે મળીને સાજીદે એક અત્યંત અસફળ ફિલ્મ બનાવી છે. જેથી, આ ઇન્ડસ્ટ્રીમાં ટકી રહેવા માટે આ બીજા પ્રયત્નમાં સફળ થવું ખૂબ જરૂરી છે. લૈલા-મજનૂની વાર્તા પર અનેક ફિલ્મો બની છે.\n‘મોગલ-એ-આઝમ’ના દિગ્દર્શક કે.આસિફે પણ લૈલા-મજનૂ પર ફિલ્મ બનાવી હતી. ફિલ્મમાં મજનૂની ભૂમિકા ભજવનાર ગુરૂદત્તનાં મૃત્યુ પછી નવેસરથી સંજીવ કુમાર સાથે આ ફિલ્મ બનાવવામાં આવી, પરંતુ ફિલ્મ પૂરી થતા પહેલા જ કે.આસિફનું નિધન થયું. પછીથી કસ્તૂરચંદ બોકાડિયાએ કોઈક રીતે ફિલ્મ પૂરી કરીને રજૂ કરી. દર્શકોએ ફિલ્મનો અસ્વીકાર કર્યો. કે.આસિફની પરિકલ્પના મુજબ લૈલા-મજનૂ જન્નતમાં મળે છે. તેમણે જન્નતના સાત લેયર બનાવવાનું વિચાર્યું હતું. નર્ક અને સ્વર્ગની કલ્પના પણ અલગ-અલગ રીતે કરી શકાય છે. પુરાણોમાં રૌરવ નર્ક, કુમ્ભી પાક નર્ક છે. એ જ રીતે સ્વર્ગના પણ કેટલાય પ્રકાર હોવાનું મનાય છે. કોમ્યુનિસ્ટ ધારાના કવિ શૈલેન્દ્ર કહે છે - ‘તું આદમી હૈ, આદમી કી જીત પર યકીન કર, અગર કહીં હૈ સ્વર્ગ તો ઉતાર લા ઝમીન પર’ આપણી અન્યાય અને અસમાનતા આધારિત ભ્રષ્ટ વ્યવસ્થાના કારણે પૃથ્વી નર્ક બની ગઈ છે.\nઅસમાનતા અને અન્યાય આધારિત વ્યવસ્થામાં પરિસ્થિતિ સુધારવા પરત્વે પ્રેમ જાગે તો જ જીવનમાં સાર્થકતા આવી શકે છે. પ્રેમનું આ જ સ્વરૂપ ભગત સિંહને આકર્ષી ગયું હતું અને તેમણે પોતાના પ્રાણ સુદ્ધા ત્યાગી દીધા. ‘ઘોડી ચડકર તો સભી લાતે હૈ દુલ્હન, ફાંસી હંસકર ચડેગા નહિ કોઈ.’\nઈમ્તિયાઝ અલી અને એકતા કપૂરે પોતાની ફિલ્મનું મોટા ભાગનું શૂટિંગ કશ્મીરમાં કર્યું છે, જે ક્યારેક ધરતી પરનું સ્વર્ગ માનવામાં આવતું હતું પરંતુ, કશ્મીર લાંબા સમયથી સળગી રહ્યું છે અને આગના તણખા બે પાડોશી દેશને હચમચાવી રહ્યા છે. જો કે, લૈલા-મજનૂની પ્રેમ કથા દિગ્દર્શક એચ.એસ રવેલે ઋષિ કપૂર અને રંજીતાને લઈને બનાવી હતી જે હિટ રહી હતી. એ સમયે એમ માનવામાં આવતું હતું કે, લૈલા દેખાવમાં સુંદર ન હતી પરંતુ, મજનૂની આંખે જોવો તો જગતની સૌથી સુંદર છોકરી લાગશે. સામાન્ય રીતે પ્રેમ કથાની શરૂઆતમાં એવું થાય છે કે, છોકરાને સામાન્ય દેખાતી છોકરી જ દુનિયાની સૌથી સુંદર છોકરી લાગે છે અને છોકરીને તે છોકરો દુનિયાનો સૌથી અક્કલવાન વ્યક્તિ લાગે છે. પ્રેમ વિષે વિજ્ઞાન એમ કહે છે કે, માનવ શરીરમાં લિમ્બિક સિસ્ટમ ડોપામાઈન હોર્મોનનો પ્રવાહ પ્રારંભ થાય છે અને પ્રેમ થાય છે. હોર્મોનના કારણે પ્રેમીઓ નજીક આવે છે.\nમાનવ મગજમાં રહેલો અમિગડાલા મગજને તર્ક કરતા રોકે છે અને તર્કનો ત્યાગ થતા જ પ્રેમ થાય છે. આપણા મહાકવિ જાયસી કહે છે, ‘રીત પ્રીત કી અટપટી જને પરે ન સૂલ, છાતી પર પરબત ફિરે, નૈનન ફિરે ના ફૂલ.’ અને સર્વકાલીન મહાકવિ કબીરના શબ્દો છે, ‘પ્રેમ ન બડી ઉપજી, પ્રેમ ન હાત બિકાય, રાજા પ્રજા જોહી રુચે, શીશ દી લે જાય.’ આમિર ખુસરો કહે છે - ‘ખુસરો દરિયા પ્રેમ કા સો ઉલ્ટી વાંકી ધાર, જો ઉબરા સો ડૂબ ગયા, જો ડૂબા વો પાર.’ જો કે, વર્તમાનમાં બજાર શાસિત સમયમાં યુવા વર્ગ માટે પ્રેમ એક ફેશન છે. દરેક યુવાનને લાગે છે કે, જો પ્રેમ ન કર્યો તો કાંઈ ન કર્યું. આ જીવન નિરથર્ક થઇ જશે. એ યુવાન જ શું જેનું દિલ ઓછામાં ઓછી એક વાર ના તૂટ્યું હોય. આ ફેશનેબલ પ્રેમ પ્લાસ્ટિકના ફૂલ જેવો છે, જેના રંગો ખૂબ સુંદર છે પરંતુ તે ફૂલોમાં સુગંધ નથી. તમે શાળા-કોલજોના પ્રાંગણમાં ભગ્ન હ્રદયી યુવાનોને જોઈ શકો છો. ‘સંગમ ફિલ્મનું ગીત છે- ‘હર દિલ જો પ્યાર કરેગા વો ગાના ગાયેગા।..દીવાના સેંકડોમેં પહેચાના જાયેગા.\nઅસમાનતા અને અન્યાય આધારિત વ્યવસ્થામાં પરિસ્થિતિ સુધારવા પરત્વે પ્રેમ જાગે તો જ જીવનમાં સાર્થકતા આવી શકે છે. પ્રેમનું આ જ સ્વરૂપ ભગત સિંહને આકર્ષી ગયું હતું અને તેમણે પોતાના પ્રાણ સુદ્ધા ત્યાગી દીધા. ‘ઘોડી ચડકર તો સભી લાતે હૈ દુલ્હન, ફાંસી હંસકર ચડેગા નહિ કોઈ.’ હકીકતે, આ ક્ષીણ સમાજમાં એવા યુવાઓની જરૂર છે જે પરિસ્થિતિના બદલાવને પ્રેમ કરે. ઉલ્લેખનીય છે કે, ભગત સિંહ સમાજવાદી વિચારધારાના સમર્થક હતા. કોઈક માટે માર્ક્સ અને એંજીલ્સ વાંચવા જરૂરી નથી પરંતુ, સાધનહીન વ્યકિત પ્રત્યે મનમાં કરુણાની ભાવના જન્મે તે જરૂરી છે.


એક પાગલ પ્રેમી દરરોજ પ્રેમિકાની કબર પર જઈ ને સુતો અને એક દિવસ અચાનક શક થયો કે… - મોજીલું ગુજરાત\nએક પાગલ પ્રેમી દરરોજ પ્રેમિકાની કબર પર જઈ ને સુતો અને એક દિવસ અચાનક શક થયો કે…\nએવું કહેવામાં આવે છે ને કે, જ્યારે પ્રેમ અને દુશ્મનાવટ કોઈની સાથે હોય છે ત્યારે તે બધી જ મર્યાદા ઓળંગી જાય છે. હાલ ઉત્તર પ્રદેશ રાજ્યના હાપુર શહેરમાં આવા કેસથી ચારે બાજુ જાણે કે સનસનાટી મચી ગઈ છે. જે આ સમાચાર સાંભળી રહ્યા છે તેને ખાતરી નથી કે કોઈ આવું પણ કરી શકે છે. પ્રેમીનું પાગલપન એટલી હદે પહોંચી ગયું હતું કે, તે તેની ગર્લફ્રેન્ડ ની કબર પર જઈને રોજ સુતો હતો. પ્રેમિકાની કબર પર સૂતા સમયે એક દિવસ અચાનક તેને શંકા ગઈ કે, તેની ગર્લફ્રેન્ડની મૃત્યુમાં કંઇક ખોટું લાગી રહ્યું છે. તેણે વિચાર્યું કે, તેની પ્રેમિકાનું મૃત્યુ કુદરતી નહિ પરંતુ હત્યા કરી મરી નાખવામાં આવી છે.\nમાટે આ પાગલ પ્રેમી તેની પ્રેમિકાના મૃત્યુના ૪ મહિના બાદ કોર્ટમાં ગયો અને કોર્ટને શરીરનો પોસ્ટમાર્ટમ કરવા માટે વિનંતીની અરજી કરી હતી . કોર્ટે તેમની અરજી સ્વીકારી અને મૃતદેહને પોસ્ટમાર્ટમ માટે મોકલી દેવાયો હતો. પ્રેમીની આ વાત મૃતકના પરિવાર પચાવી શાયો ન હતો. તેણે પ્રેમી ઉપર ગોળીબાર પણ કર્યો હતો. આ ગોળીબારમાં ૨ વ્યક્તિઓ ગંભીર રીતે ઘાયલ થયા હતા. જેને નજીકની હોસ્પિટલમાં દાખલ પણ કરવામાં આવ્યા હતા. એકની હાલત વધારે ગંભીર હોવાથી તેને મેરઠ શહેરની હોસ્પીટલમાં રિફર કરાયો છે. પોલીસ હાલ આ કેસની આગળની વધુ તપાસ કરી રહી છે.\nતમને એ પણ જણાવી દઈએ કે, આ ઘટના સિમ્ભાવલી પોલીસ સ્ટેશન વિસ્તાર ના મુરાદપુર ગામનો છે. ગામના છોકરો અને છોકરી એકબીજાના પ્રેમમાં પડ્યાં હતાં. તેનો આ પાગલ પ્રેમ છોકરીના પરિવારના સભ્યોને પસંદ ન હતો. એક દિવસ શંકાસ્પદ સંજોગોમાં જ યુવતીનું અચાનક મોત નીપજ્યું હતું. અને પરિવારના સભ્યોએ મૃતદેહને તાત્કાલિક નજીકના કબ્રસ્તાનમાં દફનાવી દીધો હતો.\nકોર્ટના આદેશ બાદ ભારે પોલીસ જવાનો મૃતદેહને પોસ્ટમાર્ટમ માટે મોકલવા કબ્રસ્તાનમાં દોડી ગયા હતા. પોસ્ટમોર્ટમ અહેવાલમાં બહાર આવ્યું છે કે, કીટનાશક દવા ખાવાથી યુવતીનું મોત નીપજ્યું હતું. આ ઘટના પ્રકાશમાં આવતાની સાથે જ યુવતીના પરિવારમાં જાણે હંગામો મચી ગયો હતો અને ગુસ્સે ભરાયેલા પરિવારના સભ્યોએ છોકરાના પરિવાર પર ગોળીબાર કરી હુમલો કર્યો હતો. ગોળીબારમાં ૨ વ્યક્તિઓ ગંભીર રીતે ઘાયલ થયા છે. જેને નજીકની હોસ્પિટલ માં એડમીટ કરવામાં આવ્યા છે.\nઆવા હળાહળ કળયુગમા નિત્યદિન કરો હનુમાનજી નુ પૂજન, મળશે આવા છ ચમત્કારિક લાભ, થઇ જશે બેડો પાર…


બિકિની ફોટો: નેહા શર્માનો બ્લેક બિકીની અવતાર સોશિયલ મીડિયા પર વાયરલ થયો હતો – Desi Being\nPosted on 13 December 2020 13 December 2020 Author dwarkesh3419 Comment(0)\nઅભિનેત્રી નેહા શર્માને ગયા વર્ષની રજાઓ યાદ આવી. સોશિયલ મીડિયા પર ‘હવાઈ’ ફોટો શેર કરો. ચાહકોને નેહાનો બિકીની અવતાર ગમ્યો.\nપોતાની સુંદરતાથી લોકોના દિલ પર રાજ કરનારી નેહા શર્માને આ દિવસોમાં ‘હવાઈ’ યાદ આવી રહી છે. ઘણી હિટ ફિલ્મોમાં કામ કરીને નેહાએ બોલિવૂડમાં એક અલગ ઓળખ બનાવી છે. ફિલ્મોની સાથે સાથે નેહા સોશિયલ મીડિયા પર પણ ઘણી એક્ટિવ રહે છે. અને ત્યાં તેના ચાહકો માટે, તે હંમેશા ફોટા શેર કરે છે, તો ક્યારેક વીડિયો.\nનેહા હવાઈને યાદ કરી રહી છે\nતાજેતરમાં નેહાએ પોતાના સોશ્યલ મીડિયા પર હવાઈનો ફોટો શેર કર્યો છે. જેમાં તે બ્લેક બિકીનીમાં જોવા મળી રહી છે. ફોટામાં નેહાનો પરફેક્ટ બોડી લુક ચાહકો દ્વારા એટલો પસંદ કરવામાં આવી રહ્યો છે કે આ ફોટો પર અત્યાર સુધી લાખો લાઈક્સ મળી ચૂકી છે. ફોટો શેર કરતા નેહાએ કtionપ્શનમાં લખ્યું, “હમણાં ગયા વર્ષે… # હોલિડેઓનમાઇન્ડ # હોલિડે # થ્રોબbackક # હવાઈ.”\nThis time last year…#holidayonmymind #holiday #throwback #Hawaii pic.twitter.com/z0HcLuwxca\n— Neha Sharma (@Officialneha) December 11, 2020\nનેહાના કામ વિશે વાત કરો જ્યારે તે છેલ્લે અજય દેવગણ સ્ટારર ફિલ્મ ‘તન્હાજી’ માં જોવા મળી હતી. આ સિવાય નેહાએ ‘ક્રૂક’, ‘જયંતભાઇની લવ સ્ટોરી, યંગિસ્તાન’, ‘ક્યા સુપર કૂલ હૈ હમ’, ‘યમલા પાગલા દીવાના 2’, તુમ બિન2‘અને’ મુબારકન ‘જેવી ફિલ્મોમાં પણ કામ કર્યું છે.


Mount Abu dropped to minus3degrees in 10 cities in the state | માઉન્ટ આબુમાં માઈનસ3ડિગ્રી રાજ્યનાં 10 શહેરમાં પારો ગગડ્યો - Divya Bhaskar\nMount Abu Dropped To Minus3Degrees In 10 Cities In The State\nઠંડીનો ચમકારો:માઉન્ટ આબુમાં માઈનસ3ડિગ્રી રાજ્યનાં 10 શહેરમાં પારો ગગડ્યો\nઆબુમાં ઠંડીથી વનસ્પતિ પર બરફ જામી ગયો હતો.\nઠંડીનો ચમકારો વધતા રાજ્યમાં પાટણમાં ઠંડીથી પહેલું મોત\n24 કલાકમાં તાપમાન 1 ડિગ્રી વધ્યું પણ 14 કિ.મી.ગતિના ઠંડા પવનથી કાતિલ ઠંડી\nકાતિલ ઠંડા પવનની અસરથી રાજ્યના મોટાભાગના વિસ્તારોમાં ઠંડીનું મોજું ફરી વળ્યું છે. સમગ્ર રાજ્યમાં નલિયા 2.5 ડિગ્રી સાથે સૌથી ઠંડું શહેર સાબિત થયું હતું. આ ઉપરાંત રાજ્યના અન્ય શહેરોમાં ઠંડીનો પારો 8થી 18 ડિગ્રી વચ્ચે પહોંચતાં લોકો ઠંડીનો અનુભવ કરી રહ્યાં છે.\nમાઉન્ટ આબુમાં પારો શુક્રવારે ઝીરો ડિગ્રી જ્યારે શનિવારે તાપમાન માઈનસ3ડિગ્રી નોંધાયું હતું. જે આ સિઝનનું સૌથી ઓછું તાપમાન છે. બીજીબાજુ પાટણમાં એક 55 વર્ષીય વ્યક્તિનું ઠંડીને કારણે મોત નીપજ્યું હતું. આગામી બે-ત્રણ દિવસ દરમિયાન અમદાવાદ સહિત રાજ્યમાં ઠંડીનું જોર યથાવત રહેશે ત્યારબાદ ક્રમશઃ લઘુતમ તાપમાનમાં વધારો થવાની વકી હવામાન વિભાગે વ્યક્ત કરી છે.\nશુક્રવારે અમદાવાદમાં ઠંડા પવનની અસરથી સિઝનનું સૌથી નીચું 11.7 ડિગ્રી લઘુતમ તાપમાન નોંધાયું હતું. પરંતુ, શનિવારે ઠંડીનો પારો 1 ડિગ્રી વધ્યો હતો, તેમ છતાં દિવસ દરમિયાન ચાલુ રહેલા 14 કિ.મી.ની ગતિના ઠંડા પવનની અસરથી લોકોએ દિવસ દરમિયાન કાતિલ ઠંડીનો અનુભવ કર્યો હતો. સમગ્ર રાજ્યમાં 2.5 ડિગ્રી સાથે નલિયા સૌથી ઠંડું શહેર બન્યું હતું. બેથી ત્રણ દિવસમાં અમદાવાદમાં ઠંડીનો પારો 10 ડિગ્રીની આસપાસ પહોંચવાની વકી હવામાન વિભાગે વ્યક્ત કરી છે.\nસૌથી ઠંડું શહેર બન્યું હતું. બેથી ત્રણ દિવસમાં અમદાવાદમાં ઠંડીનો પારો 10 ડિગ્રીની આસપાસ પહોંચવાની વકી હવામાન વિભાગે વ્યક્ત કરી છે. અમદાવાદમાં વહેલી સવારથી દિવસ દરમિયાન 14 કિ.મી.ની ગતિનો કાતિલ ઠંડો પવન ચાલુ હતો. જેને કારણે અમદાવાદનું મહત્તમ તાપમાન શુક્રવાર કરતાં 1 ડિગ્રી જેટલુું ગગડીને 25.1 ડિગ્રી નોંધાયું હતું, જયારે લઘુતમ તાપમાન 1 ડિગ્રી વધીને 12.7 ડિગ્રી નોંધાયું હતું.\nદિવસ દરમિયાન ચાલુ રહેલા ઠંડા પવનની અસરથી લોકો ઠંડીમાં ઠૂંઠવાયા હતા, તેમજ સાંજ પડતાં ઠંડીમાં વધારો થયો હતો. આગામી 24 કલાક દરમિયાન અમદાવાદમાં ઠંડીનો પારો ગગડીને 10 ડિગ્રીની આસપાસ પહોંચવાની શક્યતા હોવાથી કાતિલ ઠંડીનું મોજું ફરી વળવાના સંકેત હવામાન વિભાગે આપ્યા છે.\nકંડલા એ. 10.2


ગાડીમાંથી દીકરી પડી ગઇ એની ખબર પરિવારને ૪૦ કિલોમીટર પછી પડી\nકોચી તા.૧૧: કેરળના ઇડુકી જિલ્લાના એક ફોરેસ્ટ જેવા વિસ્તારમાં ચાલતી જીપમાંથી એક બાળકી પડી ગઇ અને કારમાં બેઠેલા પરિવારને ખબર પણ ન પડી. પરિવાર તામિલનાડુના પલાની મંદિરમાં દર્શન કરવા જઇ રહ્યો હતો. રાતના સાડા નવ વાગ્યાનો સમય હતો અને કાર મુન્નારમાં જંગલમાંથી પસાર થઇ રહી હતી. બાળકી પાછળની સીટમાં માના ખોળામાં સૂતી હતી. કારમાં બધાની જ આંખ લાગી ગઇ હતી અને એવામાં બાળકી જાગી ગઇ. ખુલ્લી બારીમાંથી ડોકિયું કરવા જતાં એ બહાર પડી ગઇ. જીપમાં કદાચ વધુ લોકો ભરેલા હતા અને જીપે અચાનક બ્રેક મારતાં છોકરી ઊછળીને બહાર પડી ગઇ હતી. નવાઇની વાત એ છે કે ઘટનાસ્થળથી ૪૦ કિલોમીટર દૂર મુલારીકુડી ગામ પાસે પહોંચ્યા પછી પરિવારને ખબર પડી કે તેમની દીકરી રોહિતા ગાયબ છે. તેમણે તરત જ નજીકના પોલીસ-સ્ટેશને જઇને ફરિયાદ નોંધાવી. અને પોલીસે પણ તેઓ જે રસ્તે આવ્યા એના તમામ સ્ટેશનો પર આ સંદેશો પહોંચાડી દીધો. બીજી તરફ જંગલમાં રોડની કિનારી પર પડેલી છોકરી ભાંખોડિયા ભરી રહી હતી. તે જ્યાં પડી હતી એની નજીક જ વનવિભાગની ચેકપોસ્ટ હતી. વનવિભાગના લોકોએ સીસીટીવી કેમેરામાં જોયું કે રોડ પર ચોમેર અંધારૂ હોવાથી છોકરી ચેકપોસ્ટના અજવાળા તરફ ભાંખોડિયા ભરી રહી હતી. વનઅધિકારીઓનું કહેવુ છે કે આ રોડ પર જંગલી પ્રાણીઓ અને જંગલી હાથીઓ પસાર થતા હોય છે એટલે સીસીટીવી દ્વારા વનવિભાગના અધિકારીઓ મોનિટરિંગ કરતા હોય છે. એ દરમ્યાન અધિકારીઓને આ છોકરી જોવા મળી અને તેઓ તેને ઊંચકીને ચેક પોસ્ટમાં લઇ આવ્યા. જો બાળકી જ્યાં અજવાળું હતું એ તરફ આવી એટલે બચી ગઇ, બાકી એની વિરૂધ્ધ દિશામાં ખાઇ હતી. અને ત્યાં એ પડી જાત તો ન થવાનું થઇ જાત. વન અધિકારીઓએ પણ નજીકના પોલીસ સ્ટેશને સંપર્ક કરીને બાળકી મળ્યાની જાણ થતાં પરિવાર સાથે તેનો મેળાપ રાતે દોઢ વાગે થઇ ગયો. બાળકીને હોસ્પિટલમાં દાખલ કરી છે કેમ કે તેને માથા અને હાથ પર વાગ્યું છે.


Posted on 9:44 am May 10, 2021 12:23 pm May 10, 2021 Author Niraj PatelComments Off on દર્દનાક ઘટના: મામાની ટ્રકના કેબિનમાં રમી રહ્યા હતા ચાર માસુમ ભાણિયાઓ, અચાનક લાગી ગઈ આગ અને ચારેય થઇ ગયા ભડથું\nએક તરફ કોરોનાનો કહેર ચાલી રહ્યો છે, તો બીજી તરફ કેટલીક એવી ઘટનાઓ પણ બને છે જેને સાંભળીને આપણે પણ હચમચી ઉઠીએ. હાલ એવી જ એક ઘટના રાજસ્થાનના અલવર જિલ્લામાં બની છે.\nઅલવરના રામગઢ પોલીસ સ્ટેશન વિસ્તારમાં શનિવારે સાંજે એક ઉભેલી ટ્રકમાં આગ લાગી ગઈ જેમાં ચાર માસુમ બાળકો બળીને ભડથું થઇ ગયા. પોલીસ સ્ટેશનના અધિકારી રામનિવાસ મીણાએ જણાવ્યું કે ચોમાં ગામની અંદર એક ઉભેલા ટ્રકની અંદર ચાર બાળકો રમી રહ્યા હતા.\nઆ ટ્રકની અંદર સંભવતઃ શોર્ટ સર્કિટના કારણે આગ લાગી ગઈ, જેમાં ચારેય બાળકોના સળગીને મોત થઇ ગયા. ત્રણ બાળકોના મોત શનિવાર રાત્રે સારવાર દરમિયાન થયા, જ્યાંરે એક બાળકે રવિવારે સારવાર દરમિયાન દમ તોડી દીધો.\nતેમને એમ પણ જણાવ્યું કે મૃતક બાળકોની ઓળખ અમાન (8), શાહરુખ (8), અજજી (5), ફૈજાન (6)ના રૂપમાં કરવામાં આવી છે, ચારેય બાળકો મામાના ઉભેલા ટ્રકના કેબિનમાં રમી રહ્યા હતા.\nપરિવારજનોના આગ્રહ ઉપર ચારેય બાળકોના શબ પોસ્ટમોર્ટમ કર્યા વગર પરિવારજનોને સોંપી દેવામાં આવ્યા. હાલમાં આ સંદર્ભમાં કોઈ મામલો દાખલ નથી કરવામાં આવ્યો.